trien ahoskatzea: nola ahoskatu tri Frantsesa, Eslovakiera, Italiera, Albaniera, Espainiera, Luxenburgera, Vietnamera, Bosniera, Kroaziera, Galesera, Portugesa, Esperanto, Serbiera, Bretainiera, Esloveniera, Siziliera, Indonesiera, Kornubiera, Lombardieran\nNola ahoskatu tri\ntrien ahoskatzea hemen Frantsesa [fr]\ntrin ahoskera Ahoskatu duenak: gwen_bzh (Frantzia, Gizonezkoa)\ntrin ahoskera Ahoskatu duenak: Lucie6 (Frantzia, Emakumezkoa)\nHobetu dezakezu? Zure ahoskatzea desberdina da? Ahoskatu tri Frantsesan\nPartekatu tri-ren ahoskera Frantsesan:\ntri adibidea esaldi batean\nLe tri des déchets consiste à séparer le verre, le plastique, le papier, et l'organiquen ahoskera Ahoskatu duenak: 3l3fat (Frantzia, Emakumezkoa)\ntrien ahoskatzea hemen Eslovakiera [sk]\ntrin ahoskera Ahoskatu duenak: tOPsEEK (Eslovakia, Gizonezkoa)\nHobetu dezakezu? Zure ahoskatzea desberdina da? Ahoskatu tri Eslovakieran\nPartekatu tri-ren ahoskera Eslovakieran:\ntrien ahoskatzea hemen Italiera [it]\ntrin ahoskera Ahoskatu duenak: mercuzio (Italia, Gizonezkoa)\nHobetu dezakezu? Zure ahoskatzea desberdina da? Ahoskatu tri Italieran\nPartekatu tri-ren ahoskera Italieran:\ntrien ahoskatzea hemen Albaniera [sq]\ntrin ahoskera Ahoskatu duenak: Albana (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu tri Albanieran\nPartekatu tri-ren ahoskera Albanieran:\ntrien ahoskatzea hemen Espainiera [es]\ntrin ahoskera Ahoskatu duenak: urso170 (Costa Rica, Gizonezkoa)\nHobetu dezakezu? Zure ahoskatzea desberdina da? Ahoskatu tri Espainieran\nPartekatu tri-ren ahoskera Espainieran:\ntrien ahoskatzea hemen Luxenburgera [lb]\ntrin ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu tri Luxenburgeran\nPartekatu tri-ren ahoskera Luxenburgeran:\ntrien ahoskatzea hemen Vietnamera [vi]\ntrin ahoskera Ahoskatu duenak: lonngoc (Vietnam, Gizonezkoa)\nHobetu dezakezu? Zure ahoskatzea desberdina da? Ahoskatu tri Vietnameran\nPartekatu tri-ren ahoskera Vietnameran:\ntrien ahoskatzea hemen Bosniera [bs]\ntrin ahoskera Ahoskatu duenak: BiHH (Bosnia-Herzegovina, Emakumezkoa)\ntrin ahoskera Ahoskatu duenak: Lexic (Bosnia-Herzegovina, Gizonezkoa)\nHobetu dezakezu? Zure ahoskatzea desberdina da? Ahoskatu tri Bosnieran\nPartekatu tri-ren ahoskera Bosnieran:\ntrien ahoskatzea hemen Kroaziera [hr]\ntrin ahoskera Ahoskatu duenak: teilki (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu tri Kroazieran\nPartekatu tri-ren ahoskera Kroazieran:\nZenbakiak eta koloreak kroazieraz\ntrien ahoskatzea hemen Galesera [cy]\ntrin ahoskera Ahoskatu duenak: Elisay (Erresuma Batua, Emakumezkoa)\ntrin ahoskera Ahoskatu duenak: Focalist (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu tri Galeseran\nPartekatu tri-ren ahoskera Galeseran:\ntrien ahoskatzea hemen Portugesa [pt]\ntrin ahoskera Ahoskatu duenak: pablodemoraes (Brasil, Gizonezkoa)\ntrin ahoskera Ahoskatu duenak: wasptamer (Estatu Batuak,)\nHobetu dezakezu? Zure ahoskatzea desberdina da? Ahoskatu tri Portugesan\nPartekatu tri-ren ahoskera Portugesan:\ntrien ahoskatzea hemen Esperanto [eo]\ntrin ahoskera Ahoskatu duenak: Vortarulo (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu tri Esperanton\nPartekatu tri-ren ahoskera Esperanton:\n75 estas tri kvaronoj da 100.n ahoskera Ahoskatu duenak: kenecxjo (Estatu Batuak, Gizonezkoa)\ntrien ahoskatzea hemen Serbiera [sr]\ntrin ahoskera Ahoskatu duenak: jokoko (Serbia, Emakumezkoa)\nHobetu dezakezu? Zure ahoskatzea desberdina da? Ahoskatu tri Serbieran\nPartekatu tri-ren ahoskera Serbieran:\ntrien ahoskatzea hemen Bretainiera [br]\ntrin ahoskera Ahoskatu duenak: Ernest56 (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu tri Bretainieran\nPartekatu tri-ren ahoskera Bretainieran:\ntrien ahoskatzea hemen Esloveniera [sl]\ntrin ahoskera Ahoskatu duenak: whitelion (Eslovenia, Emakumezkoa)\nHobetu dezakezu? Zure ahoskatzea desberdina da? Ahoskatu tri Eslovenieran\nPartekatu tri-ren ahoskera Eslovenieran:\ntrien ahoskatzea hemen Siziliera [scn]\ntrin ahoskera Ahoskatu duenak: Fra619 (Italia, Gizonezkoa)\nHobetu dezakezu? Zure ahoskatzea desberdina da? Ahoskatu tri Sizilieran\nPartekatu tri-ren ahoskera Sizilieran:\ntrien ahoskatzea hemen Indonesiera [ind]\ntrin ahoskera Ahoskatu duenak: adid (Indonesia, Gizonezkoa)\nHobetu dezakezu? Zure ahoskatzea desberdina da? Ahoskatu tri Indonesieran\nPartekatu tri-ren ahoskera Indonesieran:\ntrien ahoskatzea hemen Kornubiera [kw]\ntrin ahoskera Ahoskatu duenak: jowan (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu tri Kornubieran\nPartekatu tri-ren ahoskera Kornubieran:\ntrien ahoskatzea hemen Lombardiera [lmo]\ntrin ahoskera Ahoskatu duenak: dakrismeno (Italia, Gizonezkoa)\nHobetu dezakezu? Zure ahoskatzea desberdina da? Ahoskatu tri Lombardieran\nPartekatu tri-ren ahoskera Lombardieran:\ntri oraindik ez dago ahoskatua:\nGrabatu tri tri [ee] Ba al dakizu tri ahoskatzen?\nGrabatu tri tri [fi] Ba al dakizu tri ahoskatzen?\nGrabatu tri tri [gl] Ba al dakizu tri ahoskatzen?\nGrabatu tri tri [jv] Ba al dakizu tri ahoskatzen?\nGrabatu tri tri [sl] Ba al dakizu tri ahoskatzen?\nAusazko hitza: salut, Monsieur, Bon voyage, lait, je ne sais quoi\nEskatu ahoskera berri bat Ahoskatzea hemen: Albaniera Bosniera Bretainiera Eslovakiera Esloveniera Espainiera Esperanto Ewe Finlandiera Frantsesa Galesera Galiziera Indonesiera Italiera Javera Kornubiera Kroaziera Lombardiera Luxenburgera Portugesa Serbiera Siziliera Vietnamera


Hizkuntza- eta hizketa-teknologiak eta euskara\nHizkuntza- eta hizketa-teknologiak eta euskara: arriskuak, aukerak, ekidinezinak, beharrezkoak –\nBerriki Joxe Rojasek plazara ekarri du, biziro egoki, Sarean.eus agerkari digital honetan bertan argitaratutako Traduttore, traditore artikuluan, hizkuntza-teknologiek euskarari ekar liezaioketen kalte posibleen inguruko bere kezka; zehazki, fokua itzulpen automatikoak hedabideen munduan izan lezakeen eraginean jartzen du. Bere kezka azaltzen saiatu baino, bere artikuluko atal batzuk (nire ustez mamia ongi laburbiltzen dutenak) ekarriko ditut hona, hala hobeto ulertuko delakoan:\n“Hizkuntz teknologiak oro har, eta euskararen bueltakoak zehazki, apurtxo bat gehiago hobetzen direnean, iritsiko da une bat non berdin dion irakurtzen ari zaren testu hau zer hizkuntzatan idatzi den; nabigatzaileak, galdetu eta sarritan abisatu ere egin gabe, bisitariko gailuaren hizkuntzara itzuliko baitu zuzenean. Iritsiko da une bat non internauta erdaldun bat sarean.eus atariko edukiak goitik behera irakurri ahalko dituen, jakin gabe ere jatorriz zer hizkuntzatan idatzita dauden”.\n“Gauzak doazen erritmoan, hemendik ez oso gutxira iritsiko da une bat, edozein hizkuntzatan sortutako eduki bat txukun, azkar eta erabiltzailearen parte hartzerik gabe euskaratuta jaso daitekeena; eta, aldi berean, euskaraz sortutakoa edozein hizkuntzatan -eta bereziki gaztelaniaz, frantsesez edota ingelesez- jaso daitekeena norberak ezer egin gabe. Hizkuntzaren aldagaia lehen planotik desagertzeak nola eragingo dio, adibidez, komunikabideen ekosistemari? Zer ondorio izango du euskaraz sortutako edukiak ahaleginik egin gabe zuzenean erdaraz kontsumitu ahal izateak? Eta erdaraz sortutakoak euskaraz jasotzeak?”.\nJoxeren kezka hori, neurri batean, neuk ere badut. Baina ez kezka hori soilik, euskara eta hizkuntza- eta hizketa-teknologiekin lotutako bestelako zalantza batzuk ere baditut eta ez gutxi, aukera berriak eta itxaropenerako zantzuak ere asko ikusten ditut… Eta horiek guztiak plazaratzen saiatu nahi dut artikulu honetan.\n(Oharra: Esan behar dut nire eguneroko ogia Elhuyar Fundazioan euskararentzako hizkuntza- eta hizketa-teknologiak ikertu eta garatuz irabazten dudala; gure hizkuntza-teknologiaren sailarena da Itzultzailea.eus itzulpen automatikoko zerbitzua, eta Aditu.eus hizketa ezagutzako tresnaren arduraduna naiz. Hau ez diot autoritate-printzipio gisa baliatzeko, hau da, gaia ongi ezagutzen dudala eta nire iritziak gehiago balio duela adierazteko, kontrakorako baizik, disclaimer gisa, hau da, gaian inplikazio bat dudala eta nire iritziak ezin direla horretatik bereizi onartzeko. Hala ere, disclaimerraren disclaimer gisa-edo, beste bi gauza ere esan nahi ditut: 1) ez naiz informatikan edo teknologian itsu-itsuan sinesten dutenetakoa –teknologia edo zerbitzu askori uko egiten diet, guatxapa kasu–; 2) euskararen hobe beharrak gidatzen du nire jarduna, lanean zein aisian. Horiek adierazi ondoren, norberak jujatu beharko du noraino sinetsi eta zenbateraino diren bere ustez nire iritziak euskararen onerako edo gremio-interesengatik emanak. Egia esan, apur bat excusatio non petita… geratu da, baina tira, argitzea hobe dela pentsatu dut.)\nNabigatzailea, itzulpen automatikoa, testua eta hedabideez harago\nEsan dudan bezala eta txertatutako zatian zein artikulu osoan ikus daitekeenez, Joxeren kezkaren muina nabigatzaileek hedabideen testuzko edukiak automatikoki itzulita erakutsi ahal izateak izan ditzakeen ondorioetan datza. Eta gaur gaurkoz hori izango da ziurrenik hizkuntza-teknologien aplikazio “garden” edo “itsu” (erran nahi baita, erabiltzailearentzat oharkabean gertatzen den) baten adibiderik erreal eta hurbilena, baina etorkizun ez hain urrunean askoz gehiago izan litezke. Joxek ere, modu zuzen edo zeharkakoagoetan, aipatzen ditu batzuk (Facebook, edukiak, jaso eta ez itzuli, Aditu.eus transkribatzailea…), baina ene iduriz merezi du horietan gehiago sakontzea, datozen aldaketak handiak baitira eta Joxek aipatzen dituen arriskuak (eta nik aurrerago aipatuko ditudan beste arriskuak eta aukerak ere bai) beste alor eta eremu askotan ere izango baitira.\nBatetik, etorkizunean testua automatikoki itzuli baino gehiago egingo da. Hizketa-ezagutzako teknologiak –Joxek aipatzen duen Aditu.eus da horrelakoen adibide bat– ikus-entzunezko edukia (bideoak zein audioak) azpititulatzea ahalbidetuko du. Areago: azpititulu horiek beste hizkuntza batera automatikoki itzuli eta helburu-hezkuntzan bikoiztu ere egin ahal izango dira hizketa-sintesiko teknologiaren bidez. Eta hau zuzeneko ikus-entzunezko emankizunekin ere egin ahal izango da denbora ia errealean. Guztiz kalitate oneko bikoizketa automatikoa izateko beharbada denbora bat beharko da (transkripzio eta itzulpen automatiko akasgabeak erregistro guztietan, jatorrizko ahotsa imitatzen duen eta adierazkortasuna duen hizketa-sintesia…). Baina teknologiok garatzen ari dira, eboluzio harrigarria izaten ari dira –euskararako ere bai–, eta etorri etorriko dira noizbait. Gainera, eduki mota jakin batzuentzat, adibidez hitzaldiak edo dokumentalak edo albistegiak, non erregistro formala erabiltzen den eta hizketaren adierazkortasuna edo ahotsaren imitazioa ez den hain garrantzitsua, esango nuke ez dagoela horren urruti.\nBestetik, hedabideen edukiez harago, hizkuntza-teknologiok bestelako edukiei ere aplikatu ahal zaizkie –Joxeren artikuluan ere, gehienetan horiei buruz ari dela ematen badu ere, beste batzuetan orokorrean “edukiak” soilik aipatzen ditu–, baita eduki ez formalei ere: mezularitzako programetako mezuei, norbanakoen streaming-ei, bideokonferentzia bidezko elkarrizketei…\nAzkenik, ez da izango soilik Interneteko nabigatzailea testuak guk eskatu edo guri abisatu gabe itzuliko dizkiguna. Sare sozialek ere egingo dute: Joxeren artikuluan aipatzen da Facebook-ek egiten duela, Twitter-ek momentuz aukera eskaintzen du… Berdin mezularitza-zerbitzu eta aplikazioek –Whatsapp, Telegram…–. Eta ikus-entzunezko edukien plataformek –Youtube, Twitch edo etorkizunean modan egongo denak– zein bideokonferentziarako programek –Skype, Zoom…– edukiak azpititulatuko dituzte (Youtube-k jada transkribatzen ditu automatikoki zenbait eduki), baina ez hori soilik, gorago esan bezala, itzuli eta helburu-hezkuntzan bikoiztu ere egingo dituzte (Skype-k egin omen dezake jada hizkuntza batzuen artean).\nLaburbilduz, etorkizun hori non “internauta erdaldun bat sarean.eus atariko edukiak goitik behera irakurri ahalko dituen, jakin gabe ere jatorriz zer hizkuntzatan idatzita dauden” irudikatzea erraza bazaigu nahiko hurbil ikus dezakegulako, beste etorkizun urrunxeago bat ere irudikatu behar dugu non lagun txinatar batekin bideo-dei bat egin ahal izango dugun bakoitzak gure hizkuntzan eginda eta bestearena ezagutu gabe, edo sare sozial batek bertako eduki guztia (edozein euskarri edo hizkuntzatan egonik ere) euskaraz emango digun, edo gure bideo-joko gogokoenaren partida bat egingo dugun euskaraz streaming plataforma batera igorriz eta honek mundu guztiko ikusleei beraien hizkuntzan eskainiko dien, edo Netflix-eko eduki guztia euskaraz izango dugun teknologia automatikoen bidez. Eta etorkizun horren mehatxuak eta aukerak aztertu, eztabaidatu eta gogoetatu beharko ditugu.\nGuztia euskaraz jaso ahal izatearen mehatxuak eta aukerak\nHizkuntza- eta hizketa-teknologiek euskararengan izan dezaketen eragina aztertzerako orduan, teknologion aplikazioaren bi norabideak bakoitza bere aldetik aztertu beharko genituzke (beste hizkuntzetatik euskarara eta euskaratik beste hizkuntzetara), arriskuak eta alde positiboak ezberdinak baitira kasu bakoitzean. Joxek ere bere artikuluan aparteko bi galderatan banatzen ditu kezkak (“Zer ondorio izango du euskaraz sortutako edukiak ahaleginik egin gabe zuzenean erdaraz kontsumitu ahal izateak? Eta erdaraz sortutakoak euskaraz jasotzeak?”).\nBigarrenari helduko diot lehenbizi. Etorkizunean edozein erdaretan sortutako edozein testuzko zein audiozko eduki euskaraz jaso ahal izateak zer ondorio izan ditzake? Niri behintzat burura datorkidan lehenengoa da hoberako izango dela eta inongo kalterik ez duela ekarriko. Pentsa: atzerriko komunikabideak, nazioarteko literatura, Hollywood-eko zein beste edozein tokitako serie eta filmak, edonongo youtuber-en edukiak eta gamer-en streaming-ak… denak euskaraz irakurri eta entzun ahal izatea! Ez al da hori beti eskatzen duguna? Zer gehiago behar dugu? Eta berdin munduko edozeinekin komunikatzeko, berak idatzi edo esandakoa euskaraz jaso ahal izatea bikaina litzateke. Dena abantaila alde horretatik.\nBesterik da, ordea, bertako sorkuntzari edo agenteei erreparatzen badiegu. Eta artikuluan bertan aipatzen ez badu ere, Rojasen kezka ere alde honetatik datorrela iradokitzen dute Twitter-en artikuluaren inguruan sortutako elkarrizketa interesgarrian eman dituen erantzun batzuek. Edozein sortzaile, komunikatzaile edo saltzaile (edo, zergatik ez, elkarrizketakide), partikular zein enpresa, euskaldunongana ere iritsi ahal izango da gaztelaniaz edo frantsesez sortuta eta hitz eginda, inongo esfortzuren beharrik gabe. Euskara ikasteko interes eta motibazioa jaitsi daiteke, eta eskolatik dakitenek gutxiago erabiltzeko eta errazago ahazteko arriskua orain baino are handiagoa litzateke. Zer esanik ez erakunde publikoen kasuan: ikusten ditugu sarri euskarara azken orduan eta desgogara itzultzen, kontratazioetan herritarrak euskaraz artatzeko behar besteko hizkuntza-eskakizunak ez betetzen… Teknologia arduratuko denez euskararatzeaz, asko erdara hutsez funtzionatzera pasatzeko arriskua dago. Eta ez hori bakarrik: makina batek aldibereko itzulpena egin badezake, hizkuntza-eskakizunak ere desagertzeko arriskua dago (euskara ikasteko arrazoi praktikoak are gehiago gutxituz). Dena kontuan hartuta, euskara derrigor erabili beharreko kasuak eta euskara erabiltzeko interes komertzialak eta ikasteko motibazio praktikoak desagertuko lirateke.\nEuskarazkoa beste hizkuntzetara bihurtu ahal izatearen mehatxuak eta aukerak\nBigarren norabideari dagokionez, Joxek, ondorioei buruzko galderaz gain (“Zer ondorio izango du euskaraz sortutako edukiak ahaleginik egin gabe zuzenean erdaraz kontsumitu ahal izateak?”), bere ustez egon daitekeen ondorio kaltegarri baten zantzuak ematen ditu (“iritsiko da une bat non berdin dion irakurtzen ari zaren testu hau zer hizkuntzatan idatzi den”, “iritsiko da une bat non internauta erdaldun bat sarean.eus atariko edukiak goitik behera irakurri ahalko dituen, jakin gabe ere jatorriz zer hizkuntzatan idatzita dauden”), euskararen ikusezintasuna deitu genezakeena.\nAlabaina, euskarazko eduki hori orain baino ikusezinagoa litzateke? Erran nahi baita, egun, euskaldunak ez direnentzat (euskaraz ez dakitenentzat), euskarazko edukiak eta komunikabideak existituko ez balira bezala da. Ezin dute ulertu eta inoiz ez dute beraietara jotzen. Hizkuntza-teknologiek euskarazko eduki eta komunikabideak beste hizkuntzen hiztunen eskueran jarriko dituzte, ikusezin beharrean ikusgaiago eginez eta audientzia potentziala handituz.\nBeste kontu bat da edukiak baino hizkuntza bera, euskara, ikusezin bihurtzearen arriskua. Arrisku hori hor dago eta erreala da. Inork ez luke jakin ere egingo gaztelaniaz, ingelesez edo alemanez irakurtzen edo entzuten ari den hori euskaraz sortua denik ere. Pentsatzen dut horrelako puntu batera iritsita, edukian bertan jar litekeela ohar bat esanez jatorrian eduki hori euskaraz sortu dela eta edukiaren parte moduan mezu hori ere jasoko luke itzulita hartzaileak. Baina beste inplikazio negatibo batzuk ere izango lituzke; adibidez, bertako erdaldunek euskara ikasteko motibo bat gutxiago lukete euskarazko eduki guztia itzulita jaso badezakete; edo euskara dakitenek baina erdararen batean errazago moldatzen direnek direnek erosoenera jo lezakete eta praktikatzeko aukera gutxiago lukete, dena automatikoki beste hizkuntza horretara bihurtzen bazaie.\nAlde on bat ere badu honek, ordea: euskaraz sortutakoa beste edozein hizkuntzatan jasotzeko aukera legokeenean, ez legoke mugarik edo desabantailarik euskaraz egin edo sortzeko. Audientzia ez litzateke aitzakia izango komunikabide batek, txiolari batek, youtuber batek edo streamer batek euskaraz egiteko. Edo udalerri euskaldun batek euskara hutsean funtzionatu ahal izango luke, eta hiritar guztiengana iristea bermatuta legoke teknologiaren bidez. Edo bideo-dei batean (edo etorkizun batean, zuzenean bikoizteko gailuak izanik, elkarrizketetan ere bai) euskaraz egin ahal izango litzateke, euskaraz ez dakien bakar bategatik denok erdaraz egin beharrik gabe.\nEgia da askatasun hori bera beste edozein hizkuntzatakoek ere izango luketela, aurreko puntuan aipatu bezala, eta bizi dugun diglosia-egoeran (soziolinguistikoki zein administratiboki) ez dut uste zaila denik asmatzen luzera zein hizkuntza gailenduko litzatekeen… Euskara erabiltzeko motibazioan, atxikimenduan, arrazoi kulturaletan… asmatu behar (ez da erronka makala!), baina egun dauden oztopo praktikoak (irismena, elkar ezin ulertzea…) behintzat ez lirateke egongo nahi dugun guztietan euskaraz egiteko.\nAutomatiko eta oharkabeaz haragoko aukerak\nJoxek bere artikuluan marraztutako (eta neuk hedatutako) panorama, zeinean nabigatzaileek, zerbitzuek eta tresnek edukiak automatikoki eta gu ohartu gabe transkribatu, itzuli edota bikoiztuko dizkiguten edukiak oso kalitate onean, hizkuntza-teknologien aplikazio moduetako bat bakarrik ez da, eta kasu askotarako oraingoz urruti dagoena. Baina teknologion beste aplikazio modu bat da eduki-sortzaileen laguntza bezala, hau da, ikus-entzunezkoen ekoiztetxe bati azpitituluak sortzeko eta itzultzeko laguntza bezala, edo komunikabide bati edo erakunde publiko bati edo edozein elkarte edo ikastetxeri testuak itzultzeko laguntza bezala, beti ondoren eskuz zuzenketak eginda edukien kalitatea bermatzeko. Eduki mota askorentzat (albistegi edo hitzaldi formalak, testu administratiboak…), hau gaur egun baliatu litekeen aukera da, teknologiak perfektuak izateko itxaron beharrik gabe, eta denborarekin gero eta eduki mota gehiagorentzat izango da posible.\nKasu honek ere baditu bere alde onak eta txarrak. Alde onen artean, automatikoaren eskuzko zuzenketek kostu txikiagoa izan dezaketenez edukiak zerotik azpititulatu edo itzultzeak baino, irisgarritasunaren edo hiztunen eskubideen ikuspegitik garrantzitsuak diren gauza asko egiteko aukera dagoela, bestela kostuengatik egiten ez direnak edo egingo ez liratekeenak. Arriskuen artean, teknologia automatikoen emaitza inongo zuzenketarik gabe argitaratzea (gaur egun euskaldunok maizegi ikusten duguna, tamalez). Eta honek hainbat lanpostutan (itzultzaileak, interpreteak, bikoiztaileak, azpititulatzaileak…) izan lezakeen eragina, neurri batean zuzenketa lanetara bideratu beharko direnak. Bestalde, gorago aipatu bezala eduki gehiago azpititulatu, itzuli edo bikoizten bada, zuzenketa lan horietako gehiago egon daiteke. Edozein kasutan, garrantzitsua izango da argi esatea teknologia ez dela panazea eta, eduki motaren arabera eta unean uneko teknologien kalitatearen arabera, edukiak argitaratu edo publiko egin aurretik profesionalen eskuzko berrikuspena beharko dela maiz, eta beste kasu batzuetan hizkuntza-teknologiek ez dutela lagunduko, eskuz egitea hobe dela.\nIraultza saihetsezina da, hizkuntza guztiei datorkie, eta bizirauteko hizkuntza-teknologietan presente egon behar da\nBere artikuluan Joxe Rojasek ongi dionez, hizkuntza-teknologietan dena ez da ona eta, gauza guztiek bezala, badute bere ifrentzua (goian ikusi ditugu hainbat arrisku). Baina Twitter-eko elkarrizketan erabiltzaile batzuk urrunago joan eta zalantza agertu dute hizkuntza-teknologiek kalte gehiago ez ote dioten egingo euskarari mesede baino…\nNik ez dakit esaten hizkuntza-teknologiak existituko ez liratekeen mundu bat hobea edo txarragoa litzatekeen euskararentzat. Benetan oso zaila egiten zait irudikatzea horrelako errealitate bat, gaur egungo beste teknologia eta globalizazio guztiarekin baina hizkuntza-teknologiarik gabe, eta zein eragin lukeen horrelako errealitate batek euskaran edo hizkuntzen dibertsitatean. Alderdi positiboak zein negatiboak ikus ditzaket. Baina ez dut zehaztasun horietan pentsatzen edo azaltzen luzatu nahi, ez baita erreala: hizkuntza-teknologiak existitzen dira, gero eta gehiago erabiltzen dira eta etorkizunean are gehiago erabiliko dira, eduki batzuk automatikoki sortu edo itzuli direla ez jakitera iristeraino. Etorkizun hori ekidinezina da.\nKontua da, beraz, hizkuntza- eta hizketa-teknologiak nonahi dauden mundu batean euskararentzako itzulpen automatikoa, hizketa-ezagutza, hizketaren sintesia eta bestelako teknologiak izateak euskarari on edo kalte egingo dion. Eta ariketa hori egiteko ez da nahikoa gorago zerrendatu ditudan aukerak eta mehatxuak baloratzea, ikusiz aukerak mehatxuak baino gehiago edo garrantzitsuagoak diren. Ez, aukera eta mehatxu horiek konparatu behar dira hizkuntza- eta hizketa-teknologiak nonahi dauden ingurune eta etorkizun ekidinezin batean norbere hizkuntzarako teknologia horiek ez izateak dakartzan aukera eta mehatxuekin.\nEta horretan nik ez dut zalantzarik: euskararentzat hizkuntza-teknologiak izateak dakartzan mehatxuak askoz gutxiago eta txikiagoak dira eta aukerak handiagoak eta gehiago, teknologiok ez izateak baino. Hizkuntza asko daude egoera horretan, beraien hizkuntzarako teknologiarik ez izatearenean, eta beraien galderak eta kezkak askoz larriagoak dira guk hemen aipatutakoak baino. Eta benetan, ezin dut irudikatu etorkizun bat non teknologiarik gabeko hizkuntzek bizirik dirauten teknologia badutenak hilik dauden bitartean. Hizkuntza bat desagertzeko arrisku handiagoa ikusten dut automatikoki hartatik edo hartara itzuli ezin bada, makinekin hartan hitz egin ezin bada, audioak transkribatu edo bikoiztu ezin badira, bozgorailu adimendunek hartan egiten ez badute…, hori guztia egin badaiteke baino.\n(Bide batez, agertutako kezka eta zalantzak berdin aplikatu dakizkioke beste edozein hizkuntzari. Hizkuntza- eta hizketa-teknologiekin gertatzen ari diren aldaketek hizkuntza guztiei eragingo die. Gure ikuspegitik irudikatzea zaila bada ere, goian agertzen diren galderak –“zer ondorio izango du euskaraz sortutako edukiak ahaleginik egin gabe zuzenean erdaraz kontsumitu ahal izateak? eta erdaraz sortutakoak euskaraz jasotzeak?”– espainiarrek edo ingelesek ere egin beharko dituzte euren hizkuntzekin.)\nEzin bertan gozo gelditu\nPremisa hori onartzen badugu, hau da, hizkuntza- eta hizketa-teknologietan presente egotea ona dela hizkuntza batentzat, eta, Joxeren artikuluan dioen bezala, euskarazko itzulpen automatikoaren, hizketa-ezagutzaren eta beste teknologia batzuen egoera ona dela ikusirik, tentazioa izan dezakegu pentsatzeko ondo bidean doala dena. Eta bai, egoera ez da txarra, baina ezin gara bertan gozo gelditu.\nUne honetan hizketaren ezagutzan, hizketaren sintesian edo itzulpen automatikoan euskararako lortzen diren emaitzak beste hizkuntzekin konparagarriak izan daitezke. Hala ere, teknologiok, euskaraz zein beste hizkuntzetan, egoera eta domeinu batzuetan funtzionatzen dute ondo momentuz (kalitate on samarreko audioak, hizkera neutroa, erregistro formaleko testuak…). Eremu asko geratzen dira konkistatzeko: zuzeneko transkripzioa, erregistro informalen edo euskalkien transkripzioa, adierazkortasunezko hizketa-sorkuntza, hizkera lagunartekoaren edo literaturaren itzulpena… Poliki-poliki eremu horiek konkistatzen joango dira hizkuntza nagusiak, eta euskara atzean ez gelditzea komeni da. Horregatik, teknologia hauen aldeko apustua egiten jarraitzea oso garrantzitsua da, egoera ona delakoan lo gelditu gabe.\nEdozein modutan, gaur egungo hizkuntza- eta hizketa-teknologiak sare neuronaletan oinarrituta daudenez, datuak behar dituzte ikasteko (audio transkribatuak, itzulpenak…). Eremu formaletan eta euskara batuan horrelako lehengai nahikoa egoteari sor zaizkio egungo euskarazko teknologiaren emaitza onak. Baina erregistro informaletan, euskalkietan, sintesi adierazkorrean… aurrerapausoak eman ahala, egongo den datu-kopurua gero eta txikiagoa izango da. Hizkuntza handiagoetan horrelako datu gehiago egongo da beti, horregatik aurrerapausoen erritmoa mantentzea gero eta gehiago kostatuko zaio euskarari. Horrek ez du esan nahi etsi behar denik; alderantziz, esfortzu gero eta handiagoa egin beharko da datuak bildu edota sortzeko eta teknologiak garatzeko.\nBestalde, euskararentzat garatzen ditugun teknologiak litezkeen onenak balira ere, horiek jendearen eskura jarri eta gizarteak erabili eta baliatzea ere lortu behar da. Gorago irudikatu dugu agertoki bat non nabigatzaileek, sare sozialek, mezularitza-zerbitzu eta aplikazioek, ikus-entzunezko edukien plataformek edo bideokonferentziarako programek edukiak gu ohartu gabe azpititulatu, itzuli eta bikoiztuko dizkiguten. Agertoki horretan erraldoi teknologiko horien eskuetan dago zein hizkuntza integratuko dituzten eta zeintzuk ez, eta orain artean gehienek ez dituzte euskarazko teknologiak integratu. Izan ere, batetik ez zaie errentagarria, baina bestetik euskaldunon aldetik ez dutelako interes edo eskari gehiegirik nabaritzen: Interneteko nabigaziotik erauz daitezkeen estatistiketatik ikusten dute zein jende gutxik duen telefonoa euskaraz konfiguratuta edo ordenagailuko nabigatzailean euskara hizkuntza lehenetsi gisa jarrita. Multinazional teknologiko horiei presio egin beharko diete gure erakundeek, baina erabiltzaileok ere asko egin dezakegu, kanpainak sinatzetik harago. Tresna eta zerbitzu horietan ez badaude euskarazko teknologiak integratuta, jende gehienak ezin izango ditu baliatu eta euskara ez den beste hizkuntzetan jarraituko du jasotzen eta sortzen edukia. “Orain arte bezala”, esango du batek, baina okerragoa izango da; izan ere, edozein hizkuntzan sortutakoa teknologiak gaztelaniaz eskainiko zaizkio baina euskaraz ez, eta gaztelaniaz sortu duena mundu guztiak ulertuko dio baina euskaraz sortuta ez.\nEta hala ere, badago asko egitea erraldoi teknologikoen zain egon beharrik gabe. Berton sortutako euskararentzako hizkuntza- eta hizketa-teknologiak gizarteratu behar dira, horiek baliatu ahal izateko webgune eta aplikazio propioak sortuz, komunikabide eta eduki-sortzaileen eskuetan jarriz, software librezko tresnetan integratuz, plataforma eta gailu propioak sortuz… Horrela, benetan euskaraz kontsumitu edo sortu nahi duenak aukera izango du.\nHizkuntza- eta hizketa-teknologiak gauzak asko aldatzen ari dira, eta are gehiago aldatuko dituzte etorkizunean. Irudikatu ditugun aldaketa batzuk oraindik urruti daude, baina gaurdanik hasita apurka etorriko zaizkigu aldaketok eta prestatzen hasi behar dugu. Izan ere, ikusi dugu hizkuntza-teknologiek aukera asko irekitzen dituztela, baina mehatxuak ere badaude eta ez gutxi. Joxek dioen bezala, eztabaida eta gogoeta pausatua baina aldi berean urgentea behar du gaiak, eta nik “jarraitua” erantsiko nuke, adi ere egon behar baitugu aldaketei eta garaiz eta egoki erantzun erronka eta zailtasun bakoitzari iritsi ahala.\nEdozein kasutan, euskararentzako hizkuntza- eta hizketa-teknologiak izatea eta garatzen jarraitzea beharrezkoa da, mehatxu gehiago lituzkeen egoera okerrago eta beharbada itzulezin batean egon nahi ez badugu. Zilegi bekit amaitzea Txillardegik euskararen biziraupenari eta estatu bat izateari buruz esandakoa apur bat aldatuz (eta hari arrazoia kentzeko asmorik gabe): Hizkuntza- eta hizketa-teknologiekin, agian, euskara ez da salbatuko; gabe, ziur ezetz.\nHizkuntza- eta hizketa-teknologiak eta euskara Hizkuntza- eta hizketa-teknologiak eta euskara\n[Kaixo maitia, zer duzu?] 03 – Zure egungo bikote harremana irekiko zenuke?


Dohaintza Errioxako Elikagai Bankuari - Mercadona\nSupermerkatu-kateak 251.000 kilo premiazko produktu eman dizkie Errioxako zenbait erakunderi 2020an.\nBerriki, Alfaroko Cáritasi eta Haroko Madre de Dios egoitzari laguntzen hasi da; beraz, gero eta erakunde gehiagotan banatzen ditu Errioxan egunero premiazko produktuak.\nBehar handiena duten kolektiboei laguntzen jarraitzeko, Mercadonak 6.200 kilo elikagai eman dizkio gaur Errioxako Elikagai Bankuari; besteak beste, esnea, olioa, arroza, lekaleak eta galletak. Gainera, garbiketa- eta higiene-produktuak ere eman dizkio, hala nola lixibak, detergenteak, hortzetako pastak, xanpuak eta pixoihalak.\nProduktuak ematean, han izan dira José Manuel Pascual-Salcedo, Errioxako Elikagaien Bankuko lehendakaria, eta Imanol Flandes, Mercadonaren Kanpo Harremanetarako Errioxako zuzendaria. Flandesen hitzetan, “COVID-19 gaitzak eragindako egoera berezian, Mercadonak Errioxan dohaintzak areagotzen jarraitzen du, behar handiena duten herritarren eskaerei erantzuteko”. Pascual-Salcedok, berriz, eskerrak eman ditu: “Eskertzekoa da, bai gaurko dohaintza, bai Mercadonak Elikagai Bankuari egunero ematen dion laguntza; batez ere, aurtengo urtearen gogorra ikusita”.\nEnpresaren erantzukizun sozialaren barruan, Mercadonak, Errioxako Elikagaien Bankuari ez ezik, Logroñoko Cocina Económica jantoki sozialari, Calahorrako La Concepción egoitzari eta Arnedoko Cáritasi ere laguntzen die, egunero, premiazko produktuak emanez. Laguntza horien bidez, 251.000 kilo elikagai banatu ditugu 2020an. Horrez gain, berriki Alfaroko Cáritasi eta Haroko Madre de Dios egoitzari produktuak ematen hasi da; beraz, gero eta erakunde gehiagotan banatzen ditu Errioxan egunero premiazko produktuak\nMercadonak 9 denda ditu Errioxan; bost Logroñon, eta bana Haron, Alfaron, Arnedon eta Calahorran. Denda guztietako langileak batuta, 512 dira guztira, eta kalitateko lan egonkorra dute. Mercadonak Errioxaren alde egin duen apustuaren erakusgarri dira, besteak beste, 422 milioi euroren erosketak egin dizkiela Errioxako hornitzaileei 2019an eta 6,6 milioi euro inbertitu dituela Errioxako Erkidegoan, 2020an. Inbertsio horiekin, bere eraginkortasuna eta zerbitzua hobetzeaz gain, tokiko ekonomia suspertuko du.\nErrioxako Elikagai Bankua ongintzako fundazio sozial, akonfesional eta irabazi-asmorik gabea da, eta Espainiako Elikagaien Bankuen Federazioan (FESBAL) eta Europakoan (FEBA) sartua dago. Errioxako boluntario-talde batek osatzen du Bankua, eta elikadura-enpresetako elikagai-soberakinak eta partikularren dohaintzak biltzen ditu, eta Errioxako behartsuei banatzen. 2019an, haren 50 boluntario finkoek guztira 1.350.747 kilo elikagai banatu zizkieten 9.181 onuraduni, 80 erakunde laguntzaileren bitartez.\nPolitika horri jarraituz, Errioxako Elikagai Bankuarekin elkarlanean aritzeaz gain, beste zenbait produktu ere ematen dizkie supermerkatu-kateak Errioxako hiru jantoki soziali: Logroñoko Cocina Económicari, Calahorrako La Concepción egoitzari eta Arnedoko Cáritasi. Dohaintza egunero egiten da, astelehenetik larunbatera bitartean, Mercadonaren baliabide logistikoei eta giza baliabideei esker. Mercadonak jantoki sozialetara eramaten ditu produktuak, eta kalitate- eta segurtasun-kondiziorik onenetan banatzen ditu, boluntarioek, gero, otorduak presta ditzaten.\nHorrez gain, berriki Alfaroko Cáritasi eta Haroko Madre de Dios egoitzari laguntzen hasi da, elikagaiak emanez.\nMercadonaren produktu-dohaintza Errioxako Elikagai Bankuari.


Ohorezko Erregionalekoak, bederatzigarren jardunaldiaren bila - Debagoiena - Goiena.eus\nOhorezko Erregionalekoak, bederatzigarren jardunaldiaren bila\nImanol Beloki 2014-11-07 10:00\nAntzuola erasoan, Touring-en aurka, aurreko denboraldian. | goiena\nAste bukaera honetan Touring-Antzuola, Aretxabaleta-Real Union, Aloña Mendi-Ordizia eta Bergara-Hernani partiduak jokatuko dira.\nZapatuan Eztalan izandako polemikaren ondoren, Aretxabaletak lehen postuan jarraitzen du eta Antzuolak, berriz, azkenengoan. Hala ere, atzera begiratu barik, aurrera jarraitu eta hurrengo partiduei begira egon beharko dute bi taldeek. Aloña Mendi eta Bergara, berriz, puntu bakarrarekin bueltatu ziren biak etxera, 0-0 eginda. Sailkapenean erdialdean daude biak, arrisku handi barik.\nAzken postuan dago Antzuola, hiru punturekin, eta, jardunaldi honetan, lau postu aurretik dagoen Touring taldearen aurka jokatuko du. Zulotik ateratzeko hiru puntuak lortu beharko dituzte kosta ahala kosta.\nMondra, bide onetik\nBi garaipen jarraian eskuratuta, Zestoaren aurka jokatuko du Mondrak domekan, 16:30ean, Mojategin. Bi berdinketa eta bi garaipen eskuratu ditu azken jardunaldietan. Gainera, aurreko jardunaldian Soraluzeri 0-2 kanpoan irabazita, aste bukaera honetan etxean jokatuta, motibatuta egongo dira taldekideak zazpigarren postutik gora igotzeko.


3.000 bototik gora jaso ditugu. Inoiz baino gehiago, eskerrik asko guztioi! - Euspot\n3.000 bototik gora jaso ditugu. Inoiz baino gehiago, eskerrik asko guztioi!\nPublikoaren sarirako inoiz baino boto gehiago jaso ditugu, 3.000 bototik gora. Maiatzaren 27an jakingo duzue publikoaren botoei esker 500 euroko saria nork jasoko duen! Sari-banaketa ekitaldian jakingo ditugu saritu guztien izenak.\n2021eko edizioan Euspoten parte hartzea itzela izan da: guztira 87 lan aurkeztu dira, iaz baino 36 spot gehiago. Aurkeztutako lanen artean, 52 lan 18 urtetik gorakoek eginak dira, eta 35 spot 18 urtetik beherakoek eginak.\nMaiatzaren 27an, osteguna, egingo da sari banaketa ekitaldia Aretxabaletako Arkupe kultur etxean eta orduan jakingo ditugu irabazlen izen abizenak.\n← Hemen dituzue 87 spotak ikusgai!Maiatzaren 27an jakingo dugu zeintzuk diren EUSPOTeko irabazleak →


Hondakinen birziklapenetik etorriko dira obra publikoen materialen %40a - Deia\nHondakinen birziklapenetik etorriko dira obra publikoen materialen %40a\nIngurumena eta natura kudeatzeko bi Lege Proiektu aurkeztu zituen atzo Arriola sailburuak\nunai gonzález 09.02.2020 | 10:23\nEtxebizitza publikoen eraikitze lanak. Argazkia: Oskar M. Bernal\nEtxebizitza publikoen eraikitze lanak.\nBILBO - Obra publikoen materialen %40a balorizaziotik eta hondakinen birziklapenetik etorri beharko direla bermatu da Ingurumen Administrazioari buruzko Lege Proiektuan. Horrekin batera, fiskalitate ekologikoa planteatu da ingurumenaren babesarekin lotutako jarduerak jorratzeko jomugarekin. Izan ere, lortutako sarrerek aurrekontu-partida sor dezaketela ezartzen du proiektuak.\nAtzo goizean onartu egin zuen Gobernu Kontseiluak Lege Proiektua, Iñaki Arriola Ingurumen, Lurralde Plangintza eta Etxebizitza sailburuaren proposamenez. Hori bai, aipatutakoa ez zen izan onartutako bakarra, Natura Ondarearen Kontserbazioari buruzko Lege Proiektua ere onartu egin zelako. Ingurumen Administrazioari dagokionak, ingurumen-administrazioaren esku hartzeko prozedurak arau-tzen ditu, eta enpresek eta inpaktua eragiten duten arlo horretan izan beharreko baimenak ere arautzen ditu, ikuskatzeko eta zehatzeko prozedurekin batera. Prozedurak Ingurunet izapidetze elektronikoko sistema berriaren bidez gauzatu ahal izango dira.\nKontrolaren eta zehapenaren esparruan, pertsona fisiko edo juridikoak kontratatzeko debekua ezartzen da, baldin eta, ingurumen arloko arau-hausteak oso larriak edo larriak badira, ez badira neurri babesleak gauzatu edo zehapena ordaindu arte. Horretarako, arau-hausleen erregistro bat sortuko da, ebazpen irmo bat ematen duena, eta zehapenei publizitatea emango zaie. Gainera, Ingurumen sailburuak berritasun bat azaldu zuen: "Ordezko ingurumen-prestazioaren figura egongo da, hau da, isunak jarri ordez, ingurumenaren mesedetan eragina duten zaharberritze, kontserbatze edo hobekuntza ekin-tzak ezarriko dira".\nBestalde, Natura Ondarearen Kontserbazioari buruzko Lege Proiektuak, natura babesteko egungo legea ordezkatzeko prestatuak, naturaren kontserbazioaren arloko eskumenen banaketa eta gobernan-tza berrikusten ditu, administrazio publikoen jarduna arautzen du eta horien arteko lankidetza-mekanismoak ezartzen ditu. Zentzu honetan, natura-ondarea ezagutzeko, planifikatzeko eta babesteko tresna orokorrak garatzen ditu, eta gai horri buruzko informazio guztia Euskadiko Natura Informatzeko Sisteman iraultzearen beharra jasotzen du. Hurrengo zortzi urteetan jarraitu beharreko euskal estrategia ere ezartzen du. Azkenik, nazioarteko irizpideekin berrikusten ditu babestutako natura-guneak, Estatuko erregulaziokoak, autonomikoak, Natura 2000 Sarean sartzen direnak eta nazioarteko erakundeen mende daudenak bereiziz.


Auzolanean eraikitako bizitzak - Zarautz - Zarauzkohitza.eus\nAritz Mutiozabal 2021-10-13 14:39\nAuzo erosoa eta duina da gurea. Herritik kanpo gaude, baina, aldi berean, barruan. Gainera, denetarik dugu». Aurten 50 urte bete dira Itxasmendin lehendabiziko etxebizitzak eraiki zituztenetik. Harrezkero, auzoak egundoko garapena izan du gaur egun duen itxura hartu arte. "Lehen bizilagunek gauza pila bat egin zituzten, apenas zegoelako ezer auzoan. Gure belaunaldiko bizilagunok dena edo ia dena eraikita ezagutu dugu. Auzoko obrak, asfaltatze lanak, lorategiko zereginak eta halakoak auzolanean egin ziren orduan, eta uzotarren poltsikoetatik ondaindu ziren", nabarmendu du Rosa Rodriguezek, Itxasmendi auzo elkarteko kideak. "Egun, gehiago arduratzen gara auzoan jarduerak antolatzeaz".\nPandemiak baldintzatutako egoeraren ondorioz, ezin izan dute ospakizun handirik antolatu 50. urtemuga ospatzeko. Duela bi aste ekitaldi xumea egin zuten, auzoko festen barruan. "Hasieran komunikabideetara idatzi bat bidaltzea pentsatu genuen, geure ibilia azaltzeko, baina urtemuga biribil honetarako motz geratzen zela konturatu ginen", azaldu du Enrique Acuña auzo elkarteko kideak: "Hala, oroimenezko plaka bat egitea otu zitzaigun".\nPlaka horretan orain arteko auzo elkarteko batzordekide guztien izen-abizenak jaso dituzte. "Modu horretan, jende hori guztia omenduko dugu; tartean, bidean geratu direnak ere bai", nabarmendu du Acuñak. Ekitaldi hunkigarria izan zen, eta bertan Xabier Txurruka alkateak, Udal Gobernuko kide Gloria Vazquez sozialistak eta EH Bilduko kide Mikel Goenagak ere hartu zuten parte.\nAuzoak hiru fase nabarmen izan dituela zehaztu dute auzokideek. Lehen giltzarria, zalantzarik gabe, eraiki zituzten hiru etxebizitza eraikinak izan ziren. Herrigunetik eta gainerako beste auzoetatik erabat isolatuta geratu ziren etxebizitzak izan ziren, "irla bat" balira bezala, berdegunez inguratuta. "Inguru hartan ez zegoen biderik, ez zegoen gutxieneko azpiegiturarik, ezta estolderiarik ere", gogora ekarri du Acuñak.\nHasiera hartan, bizitzen jarri ziren ehun bizilagun haiek denetarik egin behar izan zuten beharrak hala eskatuta: garbiketak, suhiltzaile lanak, landaketa lanak... Sofia Juzgado elkarteko presidente ohiaren esanetan, "bizilagun guztion artean sekulako adiskidetasuna sortu zen, eta horrek bultzatu gintuen aurrera". Harmonia ona, borondatea eta elkartasuna arnasten zen Itxasmendin sasoi haietan, bizilagunek zuten gaztetasunaren ilusioarekin.\nHirugarren fasea auzoaren urbanizatze lanekin etorri zen, 90eko hamarkadan. Hasiera batean, Itxasmendiko bizilagunei esan zieten erreka estaliko zutela, baina Ura agentziak ez zuen hori egiten utzi, eta horren truke auzoa urbazinatu zieten. "Hori sekulako garapena izan zen guretzako", adierazi dute auzokideek. "Auzoa ederra geratu da, eta pixkanaka etxebizitza gehiago eraikitzen joan dira gaur egun arte. Egun bi mila biztanle gara Itxasmendin, Alfa ingurua kontuan hartuta".\nArgi adierazi dute gogor borrokatu dutela beti auzorako gauzak lortzeko; esaterako, kirol instalazioak edukitzeko: atletismoko, eskubaloiko eta saskibaloiko pistak, eta teniseko bi kantxak lortzeko. Bestalde, Acuñak berak eskuz diseinatutako biribilgunea harro erakutsi du, hainbat urtez eskatu zutena, eta egun auzoaren sarreran dagoena. Atletismoko pista azpian garaje batzuk egiteko firma bilketa ere egin zuten, eta horien txostena ere gordeta du, nahiz eta azken unean ezezkoa eman zien udalak. Eroski supermerkatuak auzoari bizitza eman ziola ere azaldu du, baita Iritako hezegunearen proiektua eta autokarabanentzako aparkalekua jartzeko bizilagunek erakutsitako desadostasuna ere. "Momentuz Abendañon dago, eta ez dakigu hor jarraituko duen edo auzora ekarriko duten", dio Rodriguezek.\n"Beste auzoak ez dakit nolakoak izango diren, baina gu behintzat saiatuak izan gara beti. Gure beharrizanen alde borroka egin dugu, eta, alde horretatik, oso sendoak gara. Agian, aparte egon garelako izango da".


ARGITALPENAREN HIZKUNTZA Afrikaans Albaniera Aleman Amharera Arabiera Armeniera Azerbaijanera Azerbaijanera (Zirilikoa) Bislama Cholera Daniera Errumaniera Errusiera Eslovakiera Esloveniera Estoniera Euskara Eweera Fanteera Finlandiera Frantsesa Galesa Gaztelania Georgiera Greziera Gun Hebreera Hiligaynon Hungariera Indonesiera Ingelesa Italiera Japoniera Kannadera Katalan Kikamba Kinyaruanda Kirgizera Kirundi Kongo Koreera Krioera Kroaziera Lituaniera Malayalamera Malgaxe Maya Mingreliera Nahuatlera (Huasteca) Ndebeleera (Zimbabwe) Nederlandera Norvegiera Oromoera Pediera Persiera Pidgina, Solomonekoa Poloniera Portugesa Punjabera Samoera Serbiera Serbiera (Latindar) Sinhala Suediera Swahili Tahitiera Tarascan Teluguera Tigrinyera Tlapanec Tojolabalera Totonakera Tsongera Tswanera Turkiera Txekiera Txewera Txinera mandarinera (sinplifikatua) Txinera mandarinera (tradizionala) Tzeltalera Tzotzilera Ukrainera Umbundu Urdu Uzbekera Valentziera Xhosera Zapotekera (Isthmus) Zuluera\n2014ko martxoaren 1ean, Nigeriako gertaera berezi bat ospatzeko, pozez beteriko 823 lagun elkartu ziren Benin hiriko Jehobaren lekukoen biltzar-aretoan. Baliabide murriztuko lekuetan bilera-aretoak eraikitzeko antolaketa 1999an hasi zenetik, Jehobaren lekukoek 3.000 bilera-areto eraiki dituzte herrialde honetan.\nBilera honetan, 1920tik aurrera Nigeriako kongregazioek biltzeko lekuak edukitzeko egin zena laburbildu zen. Lehendabizi, etxeak eta alokatutako aretoak erabiltzen ziren. Datuen arabera, bileretarako bakarrik erabili zen lehen aretoa Ilesa hirian zegoen. Hau 1935. urte inguruan izan zen. 1938tik 1990era bitartean, kongregazio kopurua 200 aldiz bidertu zen, 14tik 2.681era. Hauetako askori biltzeko leku bat aurkitzea oso zaila egin zitzaion. Bilera-areto batzuetan 6 kongregazio elkartzen ziren. Beste leku batzuetan, berriz, bildutako lagun kopurua handiegia zen. Ondorioz, kanpoaldean geratu behar izaten zuten bilerak leihoetatik entzunez. Bitartean, kongregazio asko etxeetan eta eskoletako geletan biltzen zen.\n1990ean, Jehobaren lekukoen sukurtsala aretoen eraikuntzan laguntzen hasi zen bilera-aretoen fondotik maileguak emanez. 1997rako, lurraldeko eraikuntza batzordeek 105 kongregazio lagundu zituzten bilera-aretoak eraiki edo berritzen. 1997. urtetik 1999. urtera, 13 areto eraiki ziren eta lanak amaitzeko 7 eta 15 egun bitartean behar izaten zituzten.\nEraikuntza lanaren abiadura handia izan arren, ez zen nahikoa Nigeriako Jehobaren lekukoen hazkundeari aurre egiteko. 1998ko apirilean, sukurtsalak 1.114 bilera-areto behar zirela kalkulatu zuen.\nBenin hirian egin zen bilera berezira itzuliz, Don Trostek, Nigeriako sukurtsal-batzordeko kide denak, hau esan zuen: «Sekulako lana zen! Beraz, honakoa galdetzen genuen: “Lortuko ote dugu?”». 1999an hasita, 6tik 8ra kidez osatutako lurraldeko eraikuntza batzordeak kongregazioei laguntzen hasi zirenean erantzun zen galdera. Diseinu errazak erabiliz, azken 14 urteetan hilero, batez beste, 17 areto eraiki zituzten.\nBertaratutakoak lortutakoarengatik zoriondu ondoren, Trostek oraindik lan asko egiteko dagoela azpimarratu zuen. 2013an zehar, Nigeriako Jehobaren lekukoen bataz besteko kopuruari 8.000 lagun baino gehiago gehitu zitzaion. «Etorkizunean izango den hazkundeari aurre egiteko, urtero beste 100 bilera-areto beharko dira» esan zuen Trostek. 2013an Nigeriako 5.700 kongregazioetan izandako lekuko kopururik handiena 351.000koa izan zen.\nZergatik ez diote eliza deitzen biltzen diren tokiari?\nIkus ezazu zer diren bilera-aretoak eta zergatik deitzen diegun horrela.


2021-09-17 - Bidasoko Hitza : Bidasoko Hitza\nUdazkeneko udal agenda kulturala aurkeztu dute\nZinema, dantza, antzerkia eta musika eskainiko duen udazkeneko agenda kulturala osatu du udalak. Esate baterako, DokuIrun eta 'Zure abenturaren bila' programek beste denboraldi bat izango dute, abendua bitarte.\n«Hurbiltasuna» eta «samina» adierazi die udalak Sastreren senide eta lagunei\nHondarribiko Udalak Alfonso Sastreren heriotzagatik doluminak helarazi dizkie familia eta hurbilekoei.\nHondarribia eta Irungo 16 taberna, VII. Bakailaozko Pintxo Txapelketara\nHondarribiko zazpi tabernak eta Irungo bederatzik eman dute izena lehiaketarako. Finala Pasai Donibanen izango da, urriaren 10ean.\nSarek deituta, "bizi osoko" kartzela zigorrak salatuko dituzte bihar\nEuskal presoei ezarritako salbuespeneko kartzela zigorrak salatzeko deialdia, Arrasaten izatetik, Euskal Herriko plaza guztietan izatera pasa da. Bihar, hortaz, eguerdiko 12:00etan bilduko dira San Juan plazan.\nOsasun neurriak malgutzea erabaki du LABIk\nBesteak beste, ostalaritzari eta edukierei eragingo die malgutzeak: tabernek goizeko hirurak arte ireki ahal izango dute, eta edukiera %75era handituko da lokal eta instalazio guztietan.\n2018ko alardeko gertakarien harira, irailaren 10eko mezan egindako adierazpenek jasotako erantzunak kargua uztera eraman zuten Bitoriano Etxabe apaiza. «Sufrikarioa» besterik ez zuela antzeman adierazi du.\nBitoriano Etxabek jasoko du aurtengo ‘Hondarribia, berdintasunaren hiria’ saria\nHITZAren Kontxako porraren zozketak baditu irabazleak\nYolanda Burguillo Granado errenteriarra eta Beñat Garcia Sagarzazu antxotarra izan dira HITZAren Kontxako porrako zozketaren irabazleak.\nCOVID-19aren kutsatzeak pareko mantendu dira aste honetan\nKutsatze tasak behera egin du Hondarribian nabarmen, baina Irunen gora egin du aurreko astekoarekin alderatuta.\nIbilgailu elektrikoak sustatzeko azpiegiturak eskatu ditu EAJk\nJeltzaleek uste dute "igorpen baxuko ibilgailu elektrikoei bultzada ematea" eta epe motzean Irunen garraio elektrikoa hornitzeko "azpiegitura sarea diseinatzea" beharrezkoa dela.\nGizon bat atxilotu dute Irunen alkoholemia kontrol batetik ihes egin ostean\nErtzaintzaren arabera, Pasai San Pedrotik Irunerako bidea egin du ihesi, eta, bidean, "debekatutako maniobrak" egin ditu, beste ibilgailu batzuk arriskuan jarriz.\nAtzo hasi zen emakumeentzako teknologia berriei buruzko ikastaroa\nEmakumeei bideratutako formakuntza espazioak sortzea "oso garrantzitsua" iruditzen zaiola adierazi du ere Miguel Angel Paezek, Bidasoa Bizirik agentziaren zuzendariak. Formakuntzan izen emateko aukera oraindik irekita dago.


Irekia Eusko Jaurlaritza - Gobierno Vasco :: Eskualdeetako Batzordeak aho batez onartu du lehendakariak aurkeztu duen txostena\nEskualdeetako Batzordeak aho batez onartu du…\n\nLehenakariak Europako politika industrialaren irizpidea aurkeztu du Iturria: Irekia\n\nEskualdeetako Batzordeak aho batez onartu du lehendakariak aurkeztu duen txostena Iturria: Irekia\n\n\n\n\n\n\n\n\n\n\nEusko Jaurlaritzak egindako testuak Europar Batasunaren industria-politikaren bidea markatuko du\nLehendakariak komunitatearen industria politika bideratuko duen txostena aurkeztu du, Eskualdeetako Batzordearen aurrean. Eusko Jaurlaritzak idatzitako testua aho batez onartu dute eta ez du zuzenketarik jaso. Txostena aurkeztean, lehendakaria testuaren ardatz nagusiez mintzatu da, ETE-ek industria politikan duten garrantzia azpimarratu du, eta «ezagutza sortzen duten eragileen» arteko elkarreragina nabarmendu du, biek batera garapenari lagun diezaioten; era berean, gobernantza sistema publiko «eraginkor» baten beharra aldarrikatu du.\nAurkeztutako testuak sektore guztiei erantzun bat emango dien politika bate alde egiten du, «beren jarduera aintzat hartu gabe». Lehendakariaren iritziz, politika honek «sektore helduak eta berriak» batu behar ditu, eta hala txostenean ETE-ei garrantzi berezia ematearen aldeko apustua egiten da, lehendakariak adierazi duenez, enplegu industrialaren bi heren sortzen baitituzte. Izan ere, «lehiakorrak izango gara, gure ETEak ere hala baldin badira», ziurtatu du Patxi Lopezek. Beste ardatz nagusi bat, gorbenantza sistema publiko «eraginkor» baten beharra izan da, «sektore pribatu lehiakor bat ez ezik sektore publiko eraginkor bat ere behar dugulako», erantsi du lehendakariak.\nIndustria politika integratu bat globalizazioaren garairako: lehiakortasuna eta jasangarritasuna jomugan txostena izenburupean, Patxi Lopez lehendakariak Europako industria-politikari buruzko txostena aurkeztu du Eskualdeetako Batzordean. Aurkezpena Europako Batzordeak Bruselan (Belgika) duen Charlemagne eraikinean egin da.\nEskualdeetako Batzordeak, tokiko, eskualde, herrialde eta Europar Batasuneko gobernuen artean «koordinazio handiagoa» egotea nahi du, «gobernu bakoitzari eraginkorren den lekuan jarduten utziz» adierazi du Patxi Lopezek. Aurkezpenari amaiera emateko, lehendakariak testua aho batez onartu izana gogorarazi eta eskertu nahi izan du.\nintervencion_integra_lehend... behera kargatu (6 MB)\nrecursos_lehendakari_dictam... 30 MB\n2011_10_11_lehen_regiones_2... 600 KB (jpg)\n2011_10_11_lehen_regiones_2... 500 KB (jpg)\n2011_10_11_lehen_regiones_2... 700 KB (jpg)\nPresentacion_Dictamen_en_el... 40 KB (application/pdf)\nIndustriak eta eskualdeek Europako garapenean duten garrantzia nabarmendu du lehendakariak


Irekia Eusko Jaurlaritza - Gobierno Vasco :: Gobernuak 1.056.000 euroko dirulaguntzak zuzenduko dizkie udalei, enpresei eta elkarteei berdintasuna sustatu eta indarkeria prebenitzeko (Gobernu Bilera 2018-12-03)\nGobernuak 1.056.000 euroko dirulaguntzak…\n<img src="https://www.irekia.euskadi.eus/uploads/cover_photos/50636/original/logoconsejo.jpg" style="max-width:100%" alt="" />\nGaurko Gobernu Kontseiluak Emakunde-Emakumearen Euskal Erakundearen lau diru laguntza deialdi onartu ditu 1.056.000 euroko balioarekin, udalak, enpresak eta elkarteentzako zuzenduak 2019. urterako.\nBatetik, elkartegintza sustatzeko eta emakumeek Euskal Autonomia Erkidegoko esparru guztietan parte hartzeko emakumeen elkarte eta federazio eta berdintasuna helburu duten elkarteentzako 376.000 eurotako diru-laguntzak deitu ditu.\nBestetik, 240.000 euroko diru-laguntza deialdia egin du Emakumeen aurkako indarkeria-portaerei buruzko sentsibilizazio eta prebentzio jarduerak bultzatzen eta sustatzen dituzten erakunde, elkarte eta fundazioei.\nHonekin batera, udalerriei, koadrilei eta mankomunitateei, emakume eta gizonen berdintasunari buruzko diagnostikoak egiteko eta/edo berdintasunerako planak egin eta ebaluatzeko behar den laguntza teknikoa ahalbidetzeko 360.000 euroko diru laguntzak zuzendu dizkie.\nEta 80.000 euroko diru-laguntza onartu du enpresek 2018. urtean emakume eta gizonen berdintasunerako diagnosiak eta planak egin ditzaten.\nBestetik, Gobernu Kontseiluak Emakundek 2019rako deitutako emakume eta gizonen berdintasunerako hiru beka deialdi onartu ditu 70.000 euroko balioarekin.\nGobernuak Emakundek udalei berdintasun planak egiteko eta elkarteei emakumeen kontrako indarkeria prebenitzeko emango dizkien 800.000 euroko dirulaguntzak onartu ditu (Gobernu Bilerak 2020-12-9)


Game Ez inoiz baten memoriak Online. Play for free\nGame Ez inoiz baten memoriak\nPlay jokoa Ez inoiz baten memoriak Online:\nGame Description Ez inoiz baten memoriak\nWalker arkatza marraztuko. Eraikin guztiak eta naturaren elementuak dira eskuz marrazten estiloan egina, baina, aldi berean, oso ederra., Exekutatu altua salto eta urdina pilotak jasotzera. . Play jokoa Ez inoiz baten memoriak konektatuta.\nTekniko jokoa Ez inoiz baten memoriak ezaugarri\nGame Ez inoiz baten memoriak gehitu: 30.11.2010\nJokoa jokatzen: 5010 aldiz\nGame Rating: 4.57 errondan 5 (21 kalkuluen arabera,)\nBezalako jokoa Ez inoiz baten memoriak Jokoak\nDeskarga jokoa Ez inoiz baten memoriak\nEmbed Joko Ez inoiz baten memoriak zure web orrian:\nEz inoiz baten memoriak\nJokoaren txertatu Ez inoiz baten memoriak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ez inoiz baten memoriak , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ez inoiz baten memoriak -rekin, baita ere, jokoa jokatu zen:


Asteburu honetan izango da Nafarroa Oinez — Gaztezulo\nAsteburu honetan izango da Nafarroa Oinez\nAsteburu honetan izango da Nafarroa Oinez Urteroko ibilbidea egin beharrean, egitarauko ekintzak larunbatean eta igandean egingo dituzte Lizarrako zazpi gunetan. https://www.gaztezulo.eus/albisteak/asteburu-honetan-izango-da-nafarroa-oinez https://www.gaztezulo.eus/albisteak/asteburu-honetan-izango-da-nafarroa-oinez/@@download/image/20210906164128.jpg\nUrteroko ibilbidea egin beharrean, egitarauko ekintzak larunbatean eta igandean egingo dituzte Lizarrako zazpi gunetan.\nUrriaren 16an eta 17an hartuko du Lizarrak euskararen aldeko Nafarroa Oinez jaialdia, Hegan oinez lelopean. Aurtengo jaiak formatu txikia izango du eta jardunaldi bakarrean egin ordez, bi egunetan egingo da eta aurreikusitako ekintzak larunbat eta igandean banatuko dituzte. Gainera, aurten ez da gune guztiak zeharkatuko dituen ohiko ibilbiderik egongo eta ezta sarrerarik ere, hortaz, Nafarroa Oinezera hurbiltzen direnak hiriko puntu desberdinetan libreki mugitu ahalko dira.\nLizarrako Nafarroa Oinezen egitaraua hiriko zazpi espaziotan gauzatuko da. Urriaren 16an, larunbata, Foru eta Santiago enparantzetan, eta urriaren 17an, igandea, ikastola, Los Llanos parkea, Remontival pilotalekua, zezen-plaza eta Los Llanos Kulturaguneko lorategiak ere erabiliko dituzte.\nInformazio puntuei bestelako funtzioa emango diete eta ibilbideko sarreretan egon ohi diren kutxak jarriko dituzte bertan, nahi duen orok bere ekarpena egin dezan. Puntu hauek egitaraua gauzatuko den tokietan kokatuko dituzte.\nEgitarauko ekintzei dagokienez, larunbatean artisau azoka, batukada, kalejira, txaranga, eta trikitilariak izango dira Santiago plazan. Foruen plazan, berriz, Euskal Joko eta Kirolak, antzerki tailerra, eta Lizarra Kantuz egingo dute.\nIgandean ekintzaz beteko dituzte Lizarrako zazpi kokaleku. Kontzertuak egingo dituzte zezen-plazan, artisau azoka Santiago plazan, puzgarriak eta animazioa Foruen plazan, Urrezko Aizkoraren finala pilotalekuan eta Elikagaien taupadak ikuskizuna Los Llanos parkean. Ikastolan, berriz, bertsolariak, Ene Kantak, animazioa eta herri kirolak, Kantuz txiki, eta elikadura eta sukaldaritza tailerra izango dira. Amaitzeko, Los Llanos kulturguneko lorategian Nafarroa Oinezeko ekitaldia, euskal fitness, dantza garaikideak, dantza taldeen emanaldia,eta dantza kantatu eta dantzatua egingo dute.\nIkastola lagundu nahi duen orori, webgunearen bitartez ekarpen ekonomikoa egiteko gonbita luzatu zaio, ospakizunaren bitartez lortu nahi den helburuetako bat eskuratu ahal izateko.


Zorpetuko zara? 5 aholku ematen dizkizugu arduraz egiteko | Consumer\nZorpetuko zara? 5 aholku ematen dizkizugu arduraz egiteko\nEpeka ordaintzea tresna bikaina izan daiteke erosketa jakin batzuetarako, baina garrantzitsua da buruarekin erabiltzea. Hauek dira hori lortzeko gakoak\nEgilea: Agustina Battioli, Helpmycash 2021-ko otsailak 16\nImagen: Max Fischer\nGaur egun, gutxi dira kreditu-txartelen bidez kuotetan ordaindu ezin diren erosketak, bankuko mailegu azkarrak, saltoki berberek eskaintzen duten finantziazioa… Epeka ordaintzeko aukerak ia infinituak dira. Erraztasun horrek aukera ematen digu kostu handiko produktuak erosteko eta haien kostuari pixkanaka aurre egiteko, hileko kuota eskuragarrien bidez. Hala ere, bat-batean ordaindu gabe erosteko erraztasun horrek, modu arduratsuan erabiltzen ez bada, gehiegizko zorpetzera eraman gaitzake. Ordainketa geroratuaren abantailez baliatu ahal izateko, horrek dakartzan arriskuak gabe, bost aholku hartu behar dira kontuan erosketa bat finantzatu ala ez erabakitzeko.\n1. Finantzatzea merezi duen erosketa aukeratzea\nErosketa guztiak ez dira epeka ordaindu behar. Garrantzitsua da, modu arduratsuan zorpetu ahal izateko, atzeratzen ditugun ongarriak eta kolpetik hobekien egiten direnak bereizten jakitea.\nGogora ekartzeko oinarrizko arau bat da errepikatzen diren erosketak (erosketak supermerkatuetan, fakturak, alokairua, arropa, aisialdia…) ez direla epeka ordaindu behar. Erosketa puntualak eta kostu handiak, ordea, zatitu egin daitezke: garbigailua, eramangarria, telefono mugikorra…\nZein egoeratan da hobea aurrez ordaintzeko txartela erabiltzea?\n2. Ziurtatu epea produktuaren balio-bizitza baino laburragoa dela\nOso kuota txikia aukeratzen badugu, zorra kitatzeko epea luzeegia izan daiteke. Horrek abonuei aurre egiten jarraitzea eragin dezake, baita finantzatutako produktua erabiltzen ez dugunean ere. Horregatik, garrantzitsua da produktu bat epeka ordaintzea haren bizitza erabilgarria amaitu baino lehen.\nAdibidez, mugikor baten bizitza erabilgarria ez da bizpahiru urtetik gorakoa izaten. Beraz, ordaintzeko epea ez litzateke zure bizitza erabilgarria baino luzeagoa izango, are laburragoa ere, matxurak izanez gero. Bestela, erabiltzen ez dugun zerbaitengatik ordainduko dugu, baita telefono honen finantziazioarekin gainjarri ere. Zerbait ez da gomendagarria.\n3. Guztira zenbat ordainduko dugun jakitea\nOrdainketa geroratua benetan zenbat kostatuko zaigun jakitea epeka ordaintzea merezi duen erabakitzeko modu bat izango da. Adibidez, 500 euroko ordenagailu eramangarri bat erosi eta epeka ordaindu nahi badugu, 60 euro gehiago balio du, interesgarria izan daiteke. Epeka ordainduz gero, berriz, 300 euro gehiago, produktuaren kostuaren erdia baino gehiago, agian ez da hain interesgarria izango.\nMerezi duen ala ez jakiteko muga hori guk finkatu beharko dugu, produktuak behar duenaren edo ordaintzeko gaitasunaren arabera.\n4. Soldataren %30 baino gehiago ez erabiltzea\nOrdainketa geroratuko kuota txiki asko (eramangarria, mugikorra, garbigailua, bidaia…) batuta, gure soldataren zati handi bat izan daitezke. Edozein produktu ordaintzeko kuota oso baxuak aukeratuz gero, erraza da bat-batean hilabete txiki askorekin ikustea.\nGainzorpetzea saihesteko gakoa da zor guztien (bai erosketa txikienak, bai proiektu handienak) hileko kopuruak gure diru-sarreren herena baino gehiago ez izatea. Horrela, 1.000 euro kobratzen baditugu, ez genuke 300 euro baino gehiago erabili beharko hilean kuota desberdinak ordaintzeko. Gomendatutako ratio hori gaindituz gero, onena zorrak ezabatzea da, finantzaketa berria hasi aurretik.\n5. Produktua ondo aukeratzea erosketak finantzatzeko\nErosketak finantzatzeko aukera asko daude. Horregatik, garrantzitsua da eskura ditugun aukerak alderatzea, baldintzarik onenak eskaintzen dizkiguna aukeratzeko. Hala, kreditu-txartelak egokiak izan daitezke hegazkin-txartel gisa erosketak egiteko, adibidez, aseguruei esker. Eramangarri bat erosteko, aldiz, dendek berek eskaintzen dituzten ordainketa geroratuko eskaintza handiak aurki ditzakegu.\nNolanahi ere, bost aholku horiek kontuan hartuta, finantziazioari erabilera arduratsua emango diogula ziurtatu behar dugu, dituen abantailez baliatzeko, bere arriskuetan erori gabe.\nKreditu-txartelarekin erosketa bat finantzatzeko arriskuak eta horiek saihesteko moduak\nZer espero dezakegu mailegu pertsonaletatik 2021ean?\nEgilea: Agustina Battioli, Helpmycash\nNola alderatu behar bezala mailegu-eskaintza bi edo gehiago\nNola identifikatu iruzur bat finantziazioa bilatzen dugunean\nEguzkitako betaurrekoen 20 modeloren analisi esklusiboa\nHorrela funtzionatzen du Kontsumoko Arbitraje Batzordeak


Kirol Arbitrajeko Euskal Epaimahaia – EKFB\nEKFB Kirol Arbitrajeko Araudia\nEKFB bitartekaritzako erreglamendua\nKostua, Kirol Arbitrajeko Euskal Epaimahaiaren aurrean jarritako prozedura bat ekonomiagoa delako alderdientzat, justizian arruntaren aurrean baino.\nAzkartasuna, gai orokor bat, gehienez, 6 hilabetetan konpontzen baita, eta beste bide batzuetatik urteak eman daitezke konpondu gabe.\nEspezializazioa. Izan ere, arbitroen esperientzia eta inpartzialtasunarekin batera, kirol jardueran sortu diren auzien ezaguerarako aski garrantzitsua da. Kirol Arbitrajeko Euskal Epaimahaiko arbitro zerrendan agertzen diren pertsonek, lan esperientzia zein ospea eta kaudimena dute kirol-esparruan.\nArbitraje-prozeduren sinpletasuna eta malgutasuna. Egoitza judizialeko prozedurak aldiz, konplexuak eta formalagoak dira. Arbitraje-prozesu batean parte hartzen duten alderdiek, adibidez, erabaki dezakete arbitro kopurua, haien identitatea, edo auzitegien datak eta non izango diren. Mantenduko dute, halaber, defentsa-bermeak: letradunen laguntza izateko aukera, entzunaldiaren izapidea, frogen ematea, etab.\nSegurtasun juridikoa, arbitroak hartzen duen eta laudoan gauzatzen den azken erabakiak, izaera loteslea baitu, eta alderdiek bete beharrekoa epaitu den gauza bezalako ondorioak sortzen baitute. Baita Justizia Auzitegiaren aurrean betetzeko eskatu ahal izango da ere.\nKluben barnean eta kirol taldeen edo federazioen barnean sortutako auziak, betiere azken kasuan, izaera administratiboko funtzio publikoen jardunarekin zerikusia duten alderdiei buruz aritzen ez badira.\nKluben eta kirolarien artean sortutako auziak.\nKluben artean sortutakoak.\nFederazioen eta kluben edo kirolarien arteko erlazioetan sortutakoak, eta lurraldeko zein Euskal Herriko federazioei eskuordetzan eman zaien eta izaera administratiboko funtzio publikoen jardunarekin zerikusia duten alderdiei buruz aritzen ez badira. Alderdi haiek Euskal Herriko kirolaren ekainaren 11ko 14/1.998 Legearen 25. artikuluan adierazten dira.\nBabesleen eta federazio, klub edo kirolarien arteko erlazioetan sortutakoak.\nKirol ekitaldien antolaketari dagokionez, pertsonen eta erakundeen arteko erlazioetan sortutakoak.\nKirol instalazioen erabilerari, ikastaro edo kirol egitarauetan parte hartzeari dagokionez, pertsona eta erakunde pribatuen arteko erlazioetan sortutakoak.\nAntolaketatik edo izaera pribatuko gertaera batetik (kirol federazioen barnean ez dauden liga profesionalak; olgetarako kirol gertaeren antolaketa, etab.) datorren edozein gairekin (lehiaketak, diziplina, kontratuak, erantzukizun zibila, etab.) erlazioa duten pertsona eta/edo erakundeen arteko harremanetan.\nEbazpen judizial irmoa izan dutenak.\nKirol diziplinan edo administrazio publikoek kirol federazioei eskuordetza eman dioten izaera administratiboko edozein funtzio publikoetan eragina dutenak.\nMinisterio Fiskalak parte hartu behar dituenetan, jarduteko gaitasuna ez dutenak eta ezin izan direnak joan ordezkatuz eta defendatuz.\nArbitrajean ez badute erlazio zuzena kirol gaiekin edo gai juridikoekin.\nEuskal Kirol Federazioen Batasunaren Kirol Arbitrajearen Erregelamendua aldatzea


Izaskun Luengas – BAFFEST\n“Ez nuen argazkigintzaren aldeko interesik hartu 2015. urtera arte. Izan ere, urte horretan hainbat modulu egin nituen Bilboko Argazkigintzako Zentro Garaikidean, eta, ondoren, egile argazkilaritzako masterra egin nuen. Han sortu zen proiektua. Orduan, argazkigintza adierazpide gisa erabil nezakeela aurkitu nuen. Pixkanaka-pixkanaka, asmorik gabe hasitako hori proiektu bihurtu zen, bizitzari buruzko gogoeta. 2019ko urtarrilean hautatu ninduten Gijóngo argazki topaketetako erakusketa kolektiboan parte hartzeko.”\n“Bizirik edo hilda egotearen arteko ezberdintasuna ez da soilik hori bakarrik, bi hitz horiek bereizten dituen hori, gu dualtasunean mugarriztatuz; bizirik gaudela jakitea edo ez jakitea da. Antitesi bat aurkezten dut, baieztatzeari uko egin gabe, ikuslearen igurikimenekin jolastuz. Itxuraz erreala den lurrari lotutakoa, etxandia, paisaiak… dira; heriotza eta bizitza haragitu daitezke, eta misterio-atmosfera bat sortu eta beldur-izua eragiten dutelarik, errealitatearen alde honi eusten diogu. Haur protagonistak biak, fantasia eta fikzioa nahasten diren bitarteko espazio eta espazio iragankor batean. Zenbat eta gutxiago ikusi, orduan eta gehiago sinesten da.\nNor da errealagoa?\nNeu, ala neure bikoitza?\nBizirik ala hilda daudenak?\nIzan naizen hori edo orain naizen hori?\nIkusgarria eta ikusezina denaren artean jolasean, esnatuta eta lotan\negotearen artean, argi eta itzalen artean\nBizitza eta heriotzaren arteko muga gaindigarriak.\nEz dakit linboa benetan existitzen den.\nEz dakit zuek baino gehiago.\nBaina badakit maite zaituztedala; beti maite izan zaituztet.”


txintxarri.eus: Ia 170 herritar iritsi dira Bulebarrera\nIa 170 herritar iritsi dira Bulebarrera\nBehobia-Donostia lasterketan parte hartzeko asmoz, ia 200 herritarrek eman dute izena aurten. Datu ofizialen arabera, ia 170 iritsi dira helmugara. Ia 26.000 korrikalarik hartu dute parte, eta mila gutxiago iritsi dira bukaeraraino; azkarrenak Carles Castillejo eta Aroa Merino izan dira, iaz bezala\nIa 31.000 lasterkarik gozatu dute gaurko kirol ekitaldiaz.\nIñigo Gonzalez 2017/11/12 19:50\nKorrika egiteko giro aparta egin du gaur: tenperatura freskoa, zeru hodeitsua, eta ia euririk ez (10:30ak aldera bota ditu tanta batzuk, baina segituan geratu du). Ia 31.000 lasterkarik egin dute aurtengo Behobia-Donostia. Marka egitera joan dira asko, eta egunaz gozatzera beste hainbat; tartean, ia 200 herritar (gehienak korrika, eta bi patinekin irristaka). Datu ofizialen arabera, 169 iritsi dira Bulebarreko helmugara.\nCarles Castillejo kataluniarra eta Aroa Merino kanariarra izan dira irabazleak, iaz bezala. Ordubete eskas eta segundo batzuk behar izan ditu Castillejok 20 kilometro pasatxoko ibilbidea osatzeko. Minutu batzuk beranduago iritsi da Merino: erlojua 01:11.05 segundotan geratu du.\nMerino baino apur bat lehenago helmugaratu da David Martin, Lasarte-Oriako atleta zaildua. Bera izan da herritar azkarrena: 20 kilometroak 01:10.46ko denboran egin ditu. Jon Presa handik gutxira iritsi da, 01:11.39ko denborarekin. Emakume azkarrena Maite Salazar izan da. Ordu eta erdi pasatxo behar izan du ibilbidea bukatzeko (01:32.17). Herritarren emaitzak hemen ikusi daitezke.\nPatinatzaileen modalitatean, aurrez izena emandako bi lasarteoriatarrak iritsi dira Bulebarrera. 35. postuan helmugaratu da Iker Turrillas (53:15), eta 112.ean Iñigo Suberbiola (01:04.28).\nHerriko hainbat gaztetxo ere animatu dira Behobia Gaztea lasterketan parte hartzera. Datu ofizialen arabera, hamasei neska-mutilek bukatu dute proba. Sailkapenak esteka honetan daude ikusgai.


Komunikatua Bilboko lau gazteri egingo dieten epaiketa dela-eta: Komunikatua Bilboko lau gazteri egingo dieten epaiketa dela-eta:\nEuskadiko Gazteriaren Kontseiluaren komunikatua, Bilboko lau gazteri egingo dieten epaiketa dela-eta\nAste honetan Bilboko lau gazteri (Jon Telletxea, Urtzi Martínez eta Aitor Fernández e Irantzu Yaldebere) epaiketa egingo diete. Zehazki, martxoaren 29ko Greba Orokorrean gertatutako istilu batean parte hartu zutela egozten diete. Istiluotan, bi ertzainek zauri arinak izan zituzten. Orain, gazte horietako hirurentzat 14 urteko gartzela zigorra eskatzen du fiskalak eta 18 hilabeteko gizarte-lana laugarren akusatuarentzat -adin txikikoa delako-. Gertakari hauen aurrean, Euskadiko Gazteriaren Kontseilutik (EGK) honakoa adierazten dugu:\n– Gazte guztiok gure ideiak modu librean adierazteko eta bide publiko eta demokratikoak baliatuta greba egiteko dugun eskubidea modu sendoan defendatzen dugu.\n– Gazte hauek aipatutako istiluetan parte hartu zutela frogatuz gero zigor posiblea ezartzea epaileari dagokion arren, fiskalaren 42 urteko gartzela zigor eskaera -guztira- neurrigabea izan daitekeela iruditzen zaigu gazte bezala.\n– Prozesu judiziala gardena izan dadin eta aldeen eskubide guztiak errespetatu ditzan eskatzen dugu, errugabetasun printzipioa barne.\n– Egoera honen aurrean bere iritzia adierazteko (dena delakoa) hiritar guztiok mobilizatzeko eta manifestatzeko duten eskubidea babesten dugu.\n– Pertsona gazteak edozein biolentzia motaren biktima edo erabiltzaile izango ez garen eszenatoki baten alde lan egiteko prest agertzen gara.\nBilbon, 2013ko irailaren 11n\nEuskadiko Gazteriaren Kontseilua – Consejo de la Juventud de Euskadi


Askapen mugimendua, izarretarako bidaian • ZUZEU\nIndependentziarako bidean, MNLV-ko (Euskal Herriko Askapenerako Mugimendua) adar bat dimentsio berri baterako bidea prestatzen ari da akaso.\nBat: Prentsan aurkitu dugu lehen zantzua, Europa Press-en arabera, Fermin Sanchez Agurruza, Ezker Abertzalearen egungo jarduera politikoarekin ados egon ez eta Frantziara ihes eginda dago. Ibil taldekoa da -beti ere agentziaren arabera-; indarkeria eta borroka armatua erabiltzen jarraitzearen aldekoa. Urdazubin irakasle izan da gizona, eta Tolkien-en mireslea ere ba omen denez, ihes egin baino lehen “Eraztunen jauna” liburutzarreko ale batean mezu bat idatzi omen zien ikasleei agur modura, euskaraz eta… elfoen hizkuntzan!\nBi: Elfoak bizi diren Rivendel-etik galaxia askotara nabigatu ohi zuen Mr. Spock-ek “izarretarako bidaian”, Enterprise ontzian. Eta Mr. Spock hezur-haragitzen zuen gizona, Leonard Nimoy, berriki hil da, otsailaren 27an, 83 urte zituela.\nAntzezle gisa jokatu zuen lehen lanean euskaldun baten azalean sartu zen Leonard Nimoy, 1959ko “Wagon Train” lanean, eta bere pertsonaiarik ezagunena, Mr. Spock, Ibarretxe Lehendakariarekin parekatu izan da beti, elkarren antzekotasuna zela-eta -bekain eta belarri zorrotzetan batez ere-. Harritu gaituena baina, hil eta biharamunean, otsailaren 28an, Gara egunkarian Nimoy-ren omenezko hil-mezu bat irakurri izana da. “Zorte on, zibilizazio berrien bila abiatu duzun bidaian” zioen testuak eta Ezkertiar Vulkanianoek sinatzen zuten, horra bigarren zantzua!\nTolkien eta izarretako bidaia\nHego Afrikan jaioa, J. R. R. Tolkien filologoa ere bazen. “Eraztunen jauna” lanarekin, batez ere, Erdialdeko Lurraldea sortu zuen, fantasiazko kontinente bat, eta legendarium oso bat, fikziozko istorioez gain bertako biztanleen hizkuntzak ere asmatu zituen-eta. Elfikoaren kasuan, tengwar deitzen da idazketa sistema; Goi elfoek quenyaz hitz egiten dute, eta elfo Grisek sindarinez. Ez dakigu Urdazubiko irakasleak hauetako zein erabili zuen.\nStar Trek kultuzko telesailean pertsonaiarik ezagunena da Nimoy-Mr. Spock, erdi gizakia erdi vulkaniarra -eta Enterprise ontziko komandantea-. Zientzia-fikziozko unibertso oso bat sortu zuen “Izarretarako bidaia”-k, 60ko hamarkadatik gaur egunera luzatu dena (film, bideojoko, nobela…).\nMundu ezezagunak aztertzea du ardura Enterprise ontziak Star Trek-en, mundu eta zibilizazio ezezagunak. Beste inor heldu ez den toki urrunetara heldu da ontzia bere bidaia amaigabeetan, espazioaren azken mugetara.\nTolkienen irudimenak Erdialdeko Lurraldea eman bazuen, eta Star Trek-ek Esne Bidearen laurden batera zabaldu bazuen jarduna, egokia izan daiteke askapen mugimenduak abiatu duen esplorazio berria. Euskal Herriak, mundu honetan ez bada beste batean Estatu propioa izan dezan. Zabaldu da dimentsio errealaren eta fantasiazkoaren arteko atea; bietan jarrai.\nMNLV-Tolkien-Mr. Spock-elfoak-Star Treck-Eraztunen Jauna-Enterprise-askatasuna-Ezkertiar Vulkanianoak-Ibil-fantasia-zientzia fikzioa


Irekia Eusko Jaurlaritza - Gobierno Vasco :: Vitoria-Gasteizek du Euskal Autonomia Erkidegoko hiru hiriburuetako delitu-tasarik txikiena\nVitoria-Gasteizek du Euskal Autonomia…\n\n\nVitoria-Gasteizek du Euskal Autonomia Erkidegoko hiru hiriburuetako delitu-tasarik txikiena Iturria: Irekia\n\n\n\n\n\n\n2017an Ertzaintzak eta Udaltzaingoak 14.979 arau-hauste penal ikertu zituzten eta 5.151 pertsona eraman zituzten epailearen aurrera\nVitoria-Gasteizek du delinkuentzia-tasarik txikiena Euskal Autonomia Erkidegoko hiriburuen artean (60,65), nahiz eta 2017an arau-hauste penalen kopuruak % 3,81 gora egin zuen —aurreko urtean 14.429 izan ziren eta 2017an 14.979 (550 arau-hauste gehiago)—. Kopuru horiek eten egin dute azken bost urteetan erregistratutako beheranzko joera, baina oraindik kopuru horiek oso urrun daude 2013an, adibidez, erregistratutako 16.429 arau-hausteetatik. Ertzaintzak eta Udaltzaingoak delitu-gehikuntza horren aurka egindako jardun koordinatuaren ondorioz, 5.151 pertsona eraman zituzten epailearen aurrera, hau da, aurreko urtean baino % 8,65 gehiago.\n2017ko estatistikak itxi ostean, ikus daiteke Vitoria-Gasteizko delitu-tasak jarraitzen duela Euskal Autonomia Erkidegoko hiriburuetako txikiena izaten. Bilboko 1.000 biztanleko 72,54 arau-hauste penalen eta Donostiako 1.000 biztanleko 63,65 arau-hauste penalen aurrean, Arabako hiriburuak joan den urtean 60,65 arau-hauste penal izan zuen 1.000 biztanleko —aurrekoen aldean, hiriko segurtasun-maila onaren adierazlea—.\nEdonola ere, 2017an Vitoria-Gasteizen delinkuentziak gora egin zuen aurreko urteko datuekin alderatuta; izatez, Ertzaintzak eta Udaltzaingoak ikertutako arau-hauste penalen kopuruak % 3,81 egin zuen gora.\nHomizidioekin hasita, hau da, krimenik larrienekin eta Europar Batasunak “estrategikotzat” jotzen duen delituetako batekin hasita (gizartean pizten duen alarmaren ondorioz), 2017an ez zen homizidiorik izan eta aurreko urtean 2 izan ziren. Homizidio-tentatibak, berriz, 4 izatetik 5 izatera pasa ziren.\n2017an, sexu-askatasunaren kontrako delituak gehitu ziren proportzionalki gehien (% 68,25 gehiago). Horien barruan, sexu-erasoek gora egin zuten (% 100 gehiago) eta, hein txikiagoan, beste arau-hauste batzuek, hala nola exhibizionismoak, zirriek eta abar (% 60 gehiago). Gogorarazi behar da delituen atal horrek oso proportzio txikia duela Vitoria-Gasteizko delinkuentziaren barruan (% 0,70) eta kopuru absolutuetan 63 kasutatik 106 kasutara pasa dela. Gehien bat esparru pribatuan egindako egintza horien ebazpen-ehunekoa gero eta handiagoa da, baita egileen atxiloketa-maila ere.\nOndarearen aurkako arau-hausteak\nOndarearen aurkako arau-hausteek hartzen dute delitu-jardueraren proportziorik handiena (% 80 baino gehiago), eta 2017an nabarmen gehitu ziren Vitoria-Gasteizen (% 3,23 gehiago). Kapitulu horretako arau-hausteen erdia baino gehiago ebasketak izan ziren, eta delitu horiek zertxobait hasi ziren (% 2,53 gehiago). Alabaina, iruzurrak hein handiagoan hazi ziren (% 35,71 gehiago) —nazioartean delitu mota horrek, transakzio informatikoen gorakadaren ondorioz, modu globalean gora egiteko joeraren bide beretik igo da hemen ere—.Ondarearen aurkako deliturik garrantzizkoenen artean, hazi egin ziren etxebizitzetan gertatutako lapurretak (% 25,10 gehiago), nahiz eta jaitsi egin garajeetan eta trastelekuetan (% 8,49 gutxiago). Jaitsi egin ziren ere indarra edo larderia erabiliz egindako lapurretak (% 22,45 gutxiago) eta motor-ibilgailuen lapurretak (% 22,32 gutxiago), eta azken bi hauek ere “estrategikotzat” jotzen ditu Europar Batasunak.\nBeste arau-hauste penal batzuk\nBeste modalitate kriminal “estrategiko” bat droga-trafikoa da, eta 2017an hirian behera egin zuen delitu horrek (% 10,91 gutxiago).\nGainerako delitu tipologiei dagokienez, lesioek pixka bat egin zuten gora (% 1,26 gehiago), eta gehiago hazi ziren familiaren esparruan gertatutakoak (% 44,10 gehiago) eta, esparru berean, lesiorik gabeko tratu txarrak (% 6,67 gehiago).\n2017ko gainerako delituen panorama osatzen dute alkoholaren edo drogen eraginpean gidatzeagatik bide-segurtasunaren kontrako arau-hausteek (% 7,37 gutxiago) eta ordena publikoaren kontrako delituek (% 25,35 gehiago); edonola ere, bi kasuak osotasunaren kopuru global murriztuen barruan daude.\n5.151 pertsona eraman zituzten epailearen aurrera\nErtzaintzak eta Udaltzaingoak 2017an erregistratutako arau-hauste penalak, aurreko urtekoarekin alderatuta, % 3,81 hazi baziren ere, bi erakundeek delinkuentziari emandako erantzun koordinatuaren ondorioz, guztira 5.151 pertsona —atxilotu edo ikertu gisa— eraman zituzten epailearen aurrera, delitu penaletan ustez nahastuta zeudelakoan. Kopuru horrek nabarmen egin du gora aurreko urteko kopuruaren aldean (% 8,65 gehiago), eta, hartara finkatu egiten du azken urteetako goranzko joera. Horrenbestez, joera horrek bi polizia-kidegoek delituaren aurrean duten eraginkortasunaren eta inplikazioaren maila islatzen du.\ndelincuencia_gasteiz_01.jpg 3 MB (jpg)\ndelincuencia_gasteiz_02.jpg 2 MB (jpg)\ndelincuencia_gasteiz_03.jpg 2 MB (jpg)\ndelincuencia_gasteiz_04.jpg 2 MB (jpg)\ndelincuencia_gasteiz_05.jpg 3 MB (jpg)\ndelincuencia_gasteiz_06.jpg 2 MB (jpg)\ndelincuencia_gasteiz_07.jpg 2 MB (jpg)\nAurkezpena_Presentacion.pdf 10 MB (application/pdf)\nCarlos Zapatero, Gasteizko Herritarren Segurtasunerako zinegotzia\n2015ean aurreko urtean baino % 0,3 arau-hauste penal gutxiago izan zen Gasteizen\nERABAKIA, datu pertsonalak dituzten fitxategiak sortzeaz eta aldatzeaz.


Pasaia: Jolastegia eta serigrafia tailerrak haur eta nerabeentzat - Noticias de Gipuzkoa\nPasaia: Jolastegia eta serigrafia tailerrak haur eta nerabeentzat\n– a. muga 17.11.2021 | 00:09\n'Enperadorearen kondaira' ipuin kontaketa. Argazkia: N.G.\npasaia – Haurren eta nerabeen eskubideen aldeko nazioarteko eguna ospatzen da mundu osoan azaroaren 20an. Data hau oso esanguratsua da Pasaiarentzat eta horregatik aste honetatik abenduaren hasiera arte iraungo duen egitaraua osatu du.\nEkitaldiak liburutegiek antolatutako ipuin kontaketekin hasiko dira. Honela, gaur San Pedroko liburutegian Patata Tropikala taldearen Amona Joxeparen istorioak emankizuna burutuko da. Bihar Donibaneko Ubera liburutegian, Patata Tropikala taldeak Enperadorearen kondaira eskainiko du.\nAzkeneko lan hau ikusteko aukera ere egongo da Antxoko kultur etxean, azaroaren 24an, eta Trintxerpeko alkateordetzan, azaroaren 26an. Emanaldi guztiak 17.30ean hasiko dira.\nAntolatzaileek azpimaratu dutenez, beste ekitaldi bat Antxo eta Donibanen egingo diren jolastegia familia tailerra eta serigrafia tailerra dira. Bina saio egongo dira. Jolastegia azaroaren 22an Antxoko kultur etxean eta 29an Donibaneko Ubera liburutegian burutuko da eta hiru eta bost urte bitarteko haurrei eta hauen gurasoei zuzenduta dago. Serigrafia, aldiz, zazpi urtetik gorakoentzat aurreikusia dago. Eskolak azaroaren 23an Donibaneko kulturgunean eta 29an Antxoko kultur etxean eskainiko dira. Saio guztiak 17.30ean hasiko dira.\nPlazak mugatuak direnez, horietan parte hartzeko izena eman behar da. Horretarako, email bat bidali daiteke eskubidean@pasaia.net helbidera edo pasaia.eus webgunean aurkitzen den formularioa bete.\nEgitarauko jarduera batzuk haur eta nerabeek haien parte-hartze sistemaren bitartez proposatutakoak dira eta beste batzuk Eskubidean herri proiektuaren baitan sortu dira, zehazki, Udalak, hezkuntza komunitateek eta Udaleko hainbat zerbi-tzuk elkarlanean garatuak.\nBestalde, aurtengo ospakizunetan tratu onari garrantzia berezia eskaini nahi diote: "Izan ere, osasun egoerak zerbait erakutsi badigu, hori da elkarren zaintzan eta tratu onean hezi behar dugula".\nPasaia organiza tres concentraciones contra la violencia machista.\nLa alcaldesa visita el mercado del centro comercial Niessen.


Hiriko merkataritzari laguntzeko kanpaina abiarazi du Donostiak - Deia\n'Donostian behar zaitut' lelopean\nHiriko merkataritzari laguntzeko kanpaina abiarazi du Donostiak\ndeia.eus 26.05.2020 | 16:01\nDonostia Market Plazaren kartela. Donostiako Udala\nDonostia Market Plazaren kartela.\nDONOSTIA. Koronabirusak eragindako krisialdi ekonomikoak utzi dituen kalte ekonomikoak arintzeko, Donostiako Udalak hiriko merkataritzari laguntzeko kanpaina abiarazi du, 'Donostian behar zaitut' lelopean.\nKanpaina honen eskutik sortu da Donostia Market Plaza, etorkizun bokazioa duen plataforma, eta, estreinaldi gisa, erosketa bonuen sistema bat prestatu du, bai eta produktuak edo zerbitzuak etxera ekartzea eskaintzen duten establezimenduen direktorio bat ere.\nPrograma honetan, 28.960 erosketa bonu jarriko dira merkatuetan erabiltzeko. Bonu horiek online erosiko dituzte herritarrek, eta, ondoren, Donostiako denda, artisau industria, ostalaritza, turismo eta zerbitzu pertsonaleko establezimenduetan aldatu ahal izango dituzte, betiere saltokiok Donostia Market Plaza plataformari atxiki bazaizkio. Denda bakoitzak 80 bonu saldu ditzake gehienez eta, beraz, guztiak saltzea lortuko balute, 1.600 € ko diru-sarrerak lortuko lituzkete. Orain arte, hiriko 362 establezimenduk egin dute bat ekimen honekin, eta beste ehun etxez etxeko zerbitzuan. Izen ematea doakoa izan da.\nBonuak www.donostiamarketplaza.eus webgunean maiatzaren 27tik 2020ko abuztuaren 31ra bitartean erosi ahal izango dira; dena dela, epe hori amaitu eta oraindik ere bonurik bada, bukatu arte izango da erosteko aukera; kasu horretan, plataforman iragarriko da. Bonuak 2021eko martxoaren 14ra arte aldatu ahal izango dira.\nDonostia Market Plaza plataforman, hiriko 100 enpresa txiki baino gehiago biltzen dituen direktorio bat ere agertzen da. Hain zuzen ere, beren produktuak edo zerbitzuak etxera ekartzen dituzten enpresak dira hor jasotzen direnak.\nWebgunean, izena beren borondatez eta doan eman duten establezimenduen zerrenda bat aurkituko du bezeroak, bai eta horietako bakoitzarekin harremanetan jartzeko moduari buruzko informazioa ere. Establezimenduak berak ezarriko ditu ordaintzeko era eta baldintzak, bai eta eskaera entregatzeko sistema ere.\nDonostiako Sustapenak 4 € arteko hobaria emango die programari atxikitako enpresei, Donostiako udal mugartean produktuak eta zerbitzuak etxez etxe banatzeko garraioaren kostu soziala ordaintzeko. Gehienez 50 garraio kupoi eskuratu ahal izango ditu enpresa bakoitzak.\nEneko Goia alkateak adierazi zuenez, "ezinbestekoa da, guztiz, erakundeak eta herritarrak jabetzea une kritikoa dela hau gure denda eta saltokientzat". Hori dela eta, azpimarratu du beharrezkoa dela "erosteko hartzen ditugun erabakiei garrantzia ematea; izan ere, gure ohiturak aldatuz, saltoki txikiei lagundu diezaiekegu, ez bakarrik egoera honi aurre egin diezaien, baizik eta hemendik indartuta atera daitezen eta gure kale eta auzoei bizia ematen jarraitu dezaten; izan ere, sektore horrek, aberastasuna eta enplegua ere sortzen ditu".\nEkonomia Bultzatzeko zinegotzi Enrique Ramosek adierazi duenez, "une hauetan, gutxi da tokiko merkataritzari, Donostiako bizi guztiko merkataritzari, eman diezaiokegun babesa. Gaizki pasatu dute, eta orain dugu aukera Donostian nahi ditugula esateko. Merkataritza horrek pertsona askori ematen die lana, 8.800 bat pertsonari gutxi gorabehera, eta, pandemiaren ondorioei ez ezik, aurre egin behar diete erosteko modu berriei ere, askotan, negozio txiki asko ixtera behartzen baititu horrek. Merkataritza bitamina da hirientzat, Donostiako BPGaren % 8,5 da, eta online erosteko plataforma honek denboran iraungo duen zerbait izan nahi du, koiunturazkoa ez den zerbait. Badakigu lehentasuna beti izango dela arreta aurrez aurre ematea lokalean, dendan edo tabernan, baina aukera bat ere bada Interneten egoteko edo, jadanik Interneten egonez gero, haien presentzia indartzeko, ezinbestekoa izan baita hori hilabete hauetan".\nEibarko erosketa-bonuek 100.000 euroko eragin ekonomikoa izan dute.


UEMAk administraizo publikoko lanpostuei hizkuntza eskakizuna ezartzeko eskatu du, Nafarroako Parlamentuan | UEMA - Udalerri Euskaldunen Mankomunitatea\nHasiera » Administrazioa » UEMAk administraizo publikoko lanpostuei hizkuntza eskakizuna ezartzeko eskatu du, Nafarroako Parlamentuan\n2014(e)ko urriak 15 Administrazioa, hizkuntza politika Erantzunak desaktibatuta daude UEMAk administraizo publikoko lanpostuei hizkuntza eskakizuna ezartzeko eskatu du, Nafarroako Parlamentuan sarreran\nUEMAko ordezkariek agerian utzi dute hizkuntza eskubideen urraketa sistematikoa dela Nafarroan. “Legeakdioena Nafarroako Gobernuak ez du betetzen. Hor dira Behatokiaren, Arartekoaren edota Europako Kontseiluaren txosten ugari. Bistan da Nafarroako Gobernuak Legearen irakurketa murritza eta atzerakoia egiten duela. Dekretu bidez legearen garapena murriztu nahi izan da, eta erabakiak bultzada politiko bati erantzuten dio, eta ez inolako irizpide teknikori.”\nJon Abrilek gogora ekarri du UNESCOREN mapan euskararen egoera “zaurgarria” dela. Udalerri euskaldunek ikuspegi soziolinguistikotik daukaten “garrantzia” nabarmendu du. “Arnasguneak babesa eta diskriminazio positiboa behar dute. Gure herriak (Bera, Leitza…) behar beharrezkoak dira Nafarroako euskara gal ez dadin. Hori bermatzea dagokigu. Nafarroan, ordea, kontrakoa egiten da.”\nEgoera hau gainditzeko, eskualde euskaldunenetan lanpostuguztiak elebidunak izan daitezen eskatu dute UEMAko ordezkariek. “Lehentasun eman behar zaie herri euskaldunenetako osasungintzako langile eta liburuzainei: jendaurrean dauden mediku eta pediatrak, Emakumeen Arretarako Zentroetako profesionalak, eta liburuzainak.”\nEneka Maizen arabera, gainontzeko eskualdeetan lanpostuei hizkuntza eskakizuna ezarri behar zaie progresiboki. Gaur egun ez da hori gertatzen. Gainera, “zerbitzu guztietan zirkuitu elebidunak ezarri behar dira. Dagoeneko Administrazioan lanean ditugun langile elebidunak zirkuitu elebidunetan antolatzea lehentasunezkoa da, zerbitzu bakoitzak gutxienez berea izan dezan, eta edozein herritarren hizkuntza eskubidea bermatua egon dadin.”\nLangileen kudeaketari dagokionez ere badago zer hobetu Maizen ustez. “Baliabideak alferrik galdu ez daitezen, formaziorako irizpideak ezarri behar dira. Finean formatutakoak zerbitzu publikoa elebiz emateko gaitzea izan behar du helburua. Izan ere, administrazioak euskaldundu direnen kudeaketa egin behar du ezinbestean.”\nUEMAko ordezkariek aditzera eman dutenez, Nafarroako herritarren hizkuntza eskubideak errespetatuko badira, aditu taldeen laguntza teknikoa ere baliatu beharko luke Gobernuak. “Aholkularitza tekniko interdisziplinarra sortu eta administrazioa euskalduntzeko plangintza egin behar da. Plantilla organikoko hizkuntza perfilak berritu eta progresio plan bat egiteko.” Euskararen legeak hala eskatzen du.\nHitzartzea bukatzeko, UEMAren izenean, egindako proposamena gauzatze bidean elkarlanean aritzeko borondatea agertu dute, bi ordezkariek. “Euskarak Nafarroan ez du koofizialtasun disfuntzional eta regresiborik merezi. D ereduak muga geografikorik merezi ez duen moduan, Nafar euskaldunok ere ez dugu apartheid linguistikorik merezi. Eta hori da gobernu honen hizkuntza politika gaur egun. Mesedez, egin dezagun elkarlana gure hizkuntza ondarea indartzearren, eta denon hizkuntza eskubideak bermatzearren. Horretarako, elkarlanerako, geure burua eskaintzen dugu.”\nEtiketak: Hizkuntza eskubideak Nafarroako Parlamentua Plantilla organikoa\nAurreko albistea UEMAk osasun etxe eta liburutegietan euskarazko zerbitzuak bermatzeko neurriak eskatuko ditu, bihar, Nafarroako Parlamentuan\nHurrengo albisteaUdalak Euskararen Plan Estrategikoa landuko du herriko eragileekin batera


Jalgunek 2018ko hasieran Txikiklub Inklusiboa sortuko du. Noticias de Gipuzkoa\nJalgunek 2018ko hasieran Txikiklub Inklusiboa sortuko du\nAtzo Lasarte-Oriako Udalarekin hitzarmen bat sinatu zuen astean bi saio eskaintzeko, horietako bat kirol egokitukoa\n2017(e)ko abenduaren 28a, osteguna - 06:12etan eguneratua\nLasarte-oria- Jalgunek Txikiklub Inklusiboa sortuko du 2018an, seitik hamabi urte arteko adingabeei zuzendua. Klubak astean bi arratsaldetan irekiko ditu ateak;lehenbizikoan, jarduera ludikoak egiteko, eta bigarrenean, kirol egokitu edo inklusiboko jarduerak egiteko, Ostadarrekin elkarlanean. Guztira 67 saio urteko burutuko dituzte hamar adingabeko talde bakoitzeko, eta lehentasuna dibertsitate funtzionala duten pertsonek izango dute.\nZerbitzu berri hau atzo Lasarte-Oriako Udalak eta Jalgunek sinatutako hitzarmenean jasotzen da. Hiru urtetan, Jalgunek 137.748 eurorainoko ekarpena jasoko du.\nJaiegun hauetako oporraldia igarotakoan hamabost eguneko epea zabalduko da klubean izena emateko. Asmoa da kluba urtarrilaren amaieran edo otsailaren hasieran abian jartzea.\nLourdes Acevedok, Zerbitzu Sozialetako zinegotziak, azaldu zuenez, kontua da desgaitasun funtzionala duten adingabeen gurasoen eskakizun bati erantzuna ematea, zerbitzu hori erreklamatzen baitzuten beren seme-alabak beste herri batzuetara eraman beharrik ez izateko. - A.M.


Abokatuak TolosaRoberto Granado2018-11-28T17:48:42+00:00\nSed Lex Abokatuak Tolosa zurekin harremanetan\njarriko dira ahalik eta azkarren\nSed Lex Abokatuak Errenteria gertuko erlazio zuzen eta personal batengatik egiten dute apostu Errenterian. Horregatik bereizten dira\nmomentuko tratu pertsonal eta bakarkako batean, haien helburutzat jarriz, jarraipen guztia behar den\nsentsibilitate, enpatia eta zehaztasun profesional egitea.\nLangile baten kaleratze desegokia, indemnizazioak, sindikatu eta enpresen abokatuak, kantitateen erreklamazioa, proba-aldiak, diziplinazko prozedura, mugikortasun funtzionala eta geografikoa, subkontratazioa, kontratuak.\nFamili eta Ezkontza-hitzarmen Bulegoa\nAdostasuneko dibortzioa, banaketak, guardia eta zaintza, mantenu pentsioaren erreklamazioa, hitzarmen arauemailea, gurasotasun plana, bisita-araubidea.\nNazionalitatea, atzerritartasun eta inmigrazioa\nNazionalitate espainiarraren eskaera, egoitza-baimena, familia berrelkartzea, txartel berritzeak, tasen ordainketa.\nEskakizun eta Errekurtso Abokatuak\nSed Lex Abokatuak Errenteria eskaera, exekuzio, homologazio judizial, errekurtso eta alegazioetan, bateratze, vista eta zitazioetara asistentzia.\nMerkataritza eta Enpresa Eskubideak\nSL eta SA sozietateen konstituzioa, sozietateen deuseztapena, agentzien kontratoak, distribuzioen kontratoak, frankiziak, kapitala, bazkideen eskubideak, zerga-ordainketa, fakturen eta zorren erreklamazioak.\nHerentzia banaketa, testamentua, seniparteak, oinordekoak, oinorderik gabe uztea, ondareak, adn bidezko filiazio zehaztapena, testamendu gabeko herentziak eta ezkonkideek dituzten eskubideak.\nZuzenbide Penala edo Penalistak\nSed Lex Abokatuak Errenteria, lesio, iruzur, lapurreta, kalte, bidegabeko jabetzea, genero indarkeria, dokumentu iruzurra, administratzio desleiala, ohorearen aurkako delituak, gezur eta irain delituetan lagunduko dizugu.\nErreklamazioak, Enbargoak, Trafiko Istripuak\nIndemnizazioak trafiko istripuengatik, zorren erreklamazioa, pisuen salerosketa, alkilerra, kontratu errasak, zenbatekoen erreklamazioa, gainbalioen erreklamazioa, bizilagun komunitateak.\nZer eskeintzen dugu beste abokatuen aldean?\nSed Lex Abokatuak Errenteria abokatutzarekiko grina daukagu, eta horregatik, gure denbora osoa eskeintzen dugu, ahalik eta emaitza\nhoberenak lortzeko. Badakigu gure Errenteriako bezeroentzat, zein garrantzizkoa den, konfiantzazko abokatu batzuk bilatzea, uneoro\njakinaren gainean izango dituztenak, eta beraien arazoak ondo ulertaraziko dizkiena.\nLehen unetik aurrekontu itxi bat jasoko duzu, Sed Lex Abokatuak Errenteria idatzia, bertan zehaztuko dira eginkizun eta ordaintze metodoak.\nOrdainsariak eta gehigarriak\nBeti ahalegin guztia jartzen dugu gure enkargu guztietan. Horren ziurtasun bezala, horregatik oinarrizko ordainsari bat daukagu eta portzentaiak gehigarri modura auzitik irabazle irteten bagara.\nBezero-abokatu arteko erlazioa ahalik eta gertukoa izan behar duenez, gure bufetean eskaintzen dugun tratu pertsonalagatik gailentzen gara.\nKontaktatu gurekin inongo konpromezurik gabe\nZure esku jarriko dituzu kasua modu azkarrenean\nkonpoduko duten abokatu adituak.\nAskatasunaren Hiribidea, 17 2ªplanta\nTelefono: 943 35 99 20\nTelefono: 931 38 35 10\nCarrer Tarragona 4ªplanta\nErrenterian abokatu bat behar al duzu? Ahalik eta azkarren deituko dizugu\nBete formulario eta epe laburrenean hots egingo dizugu\nIrakurri eta onartzen ditut Término eta Baldintza Legalak\nBidai honetan nahasi gaituen motibazioa izan da, zein enpresa, zein partikularrei, gure jurista bokazioa, modu arduratsu eta aditu batean eskeintzea; justizia eta berdintasun ideal baten sinisten dugulako, gaur egungo, justiziaren aurrean errespetu guztiz jokatuz.\nGure praktika profesionala hainbat eremu desberdinetara banatzen da, zein avatar handia hauetan kokatu daiteken: Eskubide Zibila, Lan Eskubideak, Merkataritza Eskubideak, Inmigrazio Eskubidea eta Atzerritartasuna, eta Eskubide Penala. Aldi berean, gure bulegoa duela gutxi sortu diren arazo juridikoei konpobidea ematera zentratuta dago. Horregatik gure bezeroarekiko kompromezua jarraia da, horrela, ahalik eta zerbitzu espezializatu eta sentikorrena eskeintzeko, arlo judizial honetan sortu daitezken azken gatazken aurrean.\nGure abokatu firmak Barzelonako probintzian, zein Tarragonan, zein Gipuzkoan lan egiten du. Honek ez du esan nahi, beste lekuetan lan egin ezin dezakegunik.\nInplikazioa eta konfidantza\nBadakigu gure bezeroentzat zein garrantzizkoa den zerbitzu juridiko inplikatu eta konfiantzazkoa bilatzea, eta beraien arazoak duten garrantzia ondo ulertarazteaz gain, uneoro jakinaren gainean egotea, arazoa konpontzeko bide hoberena aukeratzeko.\nSED LEX ABOKATUAK-en aldetik gure abokatutza onestasun, gardentasun, garbitasun eta komunikazio on batetik jorratzea. Gure balore profesional zein pertsonalak, tratu komertzial batetik haratago doaz, eta gure jakintzatik hartzen ditugu erabakien bitartez, arazo legalaren aurrean informatzen eta konpontzen saiatzen gara, ahalik eta bide hoberena hartuz, ondoren auzitegiak berediktua emititu dezan.\nGure bezeroekiko konpromezua, auzitegian ahalik eta ordezkaritza hoberena egitean datza; kasu bakoitzaren beharretara egokituz eta haien eskubideen alde borrokatuz. Horregatik, eguneroko jarduerako ikur ditugu etengabeko ikaskuntza, gure bezeroek bizi dituzten arazoekiko ardura eta abokatutza noblea.\n“Espiritua da eta ez legearen itxura justizia bizirik mantentzen duena”\nTolosako Udala – Registro Civil – BOE – BORME – Boletín Oficial de Gipuzkoa – Atención al Público Gobierno Vasco – Poder Judicial


Hatsaren Poesia edo Herriaren hatsa | elinberri\n2015. urriak 13 Joseba Aurkenerena Barandiaran\nJakin badakigu zaharrak ez direla beti hobeak, baina “Zaharrak eta onak bi aldiz onak” dio gure atsotitz zaharrak eta ez zaio, ene idurikoz, arrazoirik falta. 1.999an, Auxtin Zamora senpentarraren inguruko olerkari multzo batek “Hatsaren Poesia” izeneko lehen olerki-liburua plazaratu zuen eta ordutik hona, urtez urte, horrelako bat ekarri dute urtero euskal literaturaren plazara. Jadanik, hamazazpi urte dira, beraz, iragan den igandean, hau da, apirilaren 12an, Senperen aurkeztu zutena hamazazpigarren liburua izan da. Ez da uzta makala!\n“Gure xedea da urte guziez, Euskal Herriko ahal bezainbat, poesia-idazle guziekin, olerki bilduma berri baten agertzea” —erraiten zuten lehen liburu hartan, irakurleari zuzendutako aitzin-solas modukoan, eta horrela egin dute, urtez urte, liburuz liburu. Aurtengoan laurogeita hamabi olerkarik heien olerkiak edota bertsoak plazaratu dituzte. Opari ederragorik!\n“Gorostitik datorren landareak berritz bertze gorosti-zuhaitz bat osatzen duen bezala, uste dugu irakurlea idazle bilakatzen dela. Horra zergatik, irakurle, itxaropena dugun datorren urteetako bildumetan zuk idatzitako zonbait olerki argitaratuko ditugula ere.” —aldarrikatzen ziguten lehen aitzin-solas hartan. Eta horrela izan da, garai hartako gorosti landare sortu berria gaur zuhaitz sendo eta mardula baita, urtero indartzen eta eraberritzen ari zaiguna. “Zer erein, hori jaso” —dio beste atsotitz batek, eta gaur Hatsaren Poesiako adiskideak jasotze lanetan dabiltzala erran beharra daukagu. Zorion zuei, beraz, eta ainitz urtez izan dadila!\nZer gehiago erran Senpereko-Amotzeko Larraldea etxaldean aterpe eta kabi duen olerkari taldeaz? Erantzunik onena, menturaz, aurtengo liburuaren hastapenean Auxtin Zamorak berak idatziriko gogoetan aurkitzen ahal dugu. Horra hor: “Biziak egunero bere tirabirekin sortzen digun ezinbesteko amniotiko ur lohitsua olerkigintzak garbitzen, gardentzen, zehargitzen digu, penak, xagrinak, bihotzeko minak, hitzen oihuekin hondoratuz, bai, edertasuna eta alaitasuna irrien hots idatziekin urgaineratuz. Hamazazpigarren olerki bilduma honek etorkizunera daramatzala gure baitan ditugun barne-barneko tirain bortitzak, bai, azalean ditugun uhain arinen kresalak… Ez dugu aztarnarik utzi nahi munduari, berea duen izaitearen oihartzun bat baizik.”


topic_facet:"Mekanizazioa (Heziketa Zikloa). Erdi maila" topic_facet:"Metal-eraikuntzak (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" author_facet:"Elhuyar Hizkuntza Zerbitzuak" format:"Electronic"\nProposatutako gaia: Mekanizazioa (Heziketa Zikloa). Erdi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Egilea: Elhuyar Hizkuntza Zerbitzuak Formatua: Baliabide elektronikoa\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Sistema automatizatuak (Modulua) 1 Sistema elektrikoak eta elektronikoak (Modulua) Guztiak ikusi ... gutxiago ...\n1 Aretxabaletako Institutua Elhuyar Hizkuntza Zerbitzuak 1 Satori Comunicación Interactiva


Kexa eta Iradokizunak | Elgoibar Ikastolako Webgunea\nEdozein kexu edo iradokizun egin nahi baduzu, bete ezazu jarrraian agertzen den galdetegia.\nGaldetegia bidaltzen duzunean, kexu edo iradokizuna zuzendariarengana iritsiko da. Ondoren, Zuzendaritza Taldean ezagutzera eman eta aztertuko da. Iritzi eta ikuspuntu desberdinak kontrastatu ondoren erantzun bat emango zaizu eta beharrezko kasuetan bilera batetara deitua izango zara.\nKexa edo Iradokizunak\nDatu Pertsonalak Babesteari buruzko abenduaren 13ko 15/1999 Lege Organikoan xedatzen dena betez, zure datu pertsonalak INFORMAZIOA fitxategian sartuta daudela eta horren helburua kexak, iradokizunak eta kontsultak egiten dituzten erabiltzaileen datuen kudeaketa egitea dela jakinarazten dizugu. Fitxategia Datuak Babesteko Agentzian aitortu dugu eta datuen segurtasuna bermatzeko neurriak ezarri ditugu.\nFitxategi horien erantzulea ELGOIBAR IKASTOLA bera da eta, horri dagokionez, hala nahi izanez gero, aipatu Legean aurreikusitako sarbide, zuzenketa, ezeztapen eta aurkaritza eskubideak balia ditzakezu; horretarako Ermuaran bidea, 7, 20870 Elgoibar helbidera eskaera bat bidali behar duzu NA edo nortasuna egiaztatzeko beste agiri batekin batera.